U Srbiji sledi nova akcija SABLJA2 !? – UCENTAR\nPosle najave premijerke Ane Brnabić koja je gostujući na televiziji Pink preksinoć rekla da sledi borba protiv organizovanog kriminala kakvu do sada Srbija nije videla i da niko neće biti zaštićen partijskom pripadnošću i predsednik Srbije Aleksandar Vučić objavio je na svom profilu na Instagramu snimak „sa važnom porukom za sve građane Srbije“.\nPredsednik je oštro upozorio sve one koji se u našoj zemlji bave kriminalom i najavio opšti rat mafiji.\n-.Dok smo se borili za bolji život i standard ljudi, za Kosovo i Metohiju, dok smo se borili za bolji zdravstveni sistem da bismo mogli da lečimo ljude, neki su pomislili da je najisplativiji posao da budu mafijaši, da ubijaju ljude, da otimaju naše građane i da seju strah. Obećavam, pobedićemo ih i to im garantujem. Bez obzira na lične, političke i svake druge posledice – rekao je Vučić.\nU međuvremenu, i mediji bliski vladajućoj stranci žestoko su prozvali direktora policije Vladimira Rebića i vođu navijača „Partizana“ Veljka Bjelovuka zvanog Velja Nevolja posle večitog derbija. Njih dvojica su se našli na udaru zbog vređanja i pretnjii igračima „Crvene zvezde“- što su mnogi protumačili kao pripremu terena za ono što sledi.\n-U Srbiji se sprema nova „Sablja“ i žestok obračun sa organizovanim kriminalom. Na udaru će se naći pored kriminalnih grupa i korupcija u visokoj politici, privredni kriminal, razne mafije od građevinske do finansijske koja se bavi „pranjem para“. U igri su zvučna imena koja slove da su bliska vladajućoj stranci- kaže naš izvor iz vrha bezbednosnih službi.\n„Sablja 2“ kako se nova akcija operativno zove u dogovorima u njenom sprovođenju koordiniše se i sa predstavnicima stranih zemalja koje će dati logistiku u vidu razmene informacija.\n-Taj zadatak spovešće novi direktor policije koji će biti čovek od autoriteta i poverenja. Poslednjih meseci specijalni timovi za borbu protiv korupcije obradili su mnogo slučajeva i čeka se samo povoljan trenutak- kaže naš sagovornik.\nposlednja vest: Vulin ministar policije!?\nNovosti su juče objavile da je sasvim izvesno da će novi ministar policije biti Aleksandar Vulin. U igri oko nagađanja novog prvog čoveka srpske polcije pred danas najavljeno objavljivanje sastava nove vlade su i Ivica Dašić, Bratislav Gašić, ali postoji i mogućnost da Nebojša Stefanović ostane na tom mestu. Ukratko, sve će se znati večeras\nucentar.rs foto: MUP Srbije\nGAJIĆ: "Nema ništa od borbe protiv kriminala"!


Beta 5. aprila 2018. 23:05\nRuski ambasador pri Ujedinjenim nacijama Vasilij Nebenzja osudio je danas vladu Velike Britanije zbog optuživanja Moskve da stoji iza trovanja bivšeg ruskog špijuna i njegove ćerke u Britaniji.\nNebenzja je otvarajući sastanak u Savetu bezbednosti UN posvećen tom pitanju, rekao da je Rusija žrtva „zbrzane, neuredne i zlonamerne kampanje blaćenja“ koju vode Velika Britanija i njeni saveznici.\nOn je upozorio britanske zvaničnike da se „igraju vatrom“ i da će „žaliti“ zbog njihovog odgovora na trovanje bivšeg ruskog špijuna Sergeja Skripalja i njegove ćerke Julije u Solsberiju.\nBritanska premijerka Tereza Mej rekla je da je vrlo verovatno da je Rusija iza tog napada, a ruski ambasador je nazvao njene navode „stravičnim i nepotkrepljenim“.\n„Zar niste mogli da izmislite bolju lažnu priču“ pitao se on na sastanku Saveta bezbednosti UN i dodao „rekli smo našim britanskim kolegama: „igrate se vatrom i zažalićete“.\nRusija je sazvala sednicu Saveta bezbednosti UN u Njujorku da apeluje na druge zemlje za podršku u traženju drugačijeg objašnjenja za napad 4. marta na Skripalja, bivšeg ruskog agenta vojne obaveštajne službe koji je bio osudjen za špijuniranje u korist Britanije.\nRusija se žalila zato što joj nije dozvoljeno da učestvuje u ispitivanju trovanja u Velikoj Britaniji koje je sprovela Organizacija za zabranu hemijskog oružja (OPCW).\nBritanija je pozvala tu organizaciju da sprovede istragu posle trovanja bivšeg ruskog agenta prošlog meseca. Zvaničnici su rekli da je korišćen nervni gs novičok, hemijsko oružje razvijeno u Sovjetskom Savezu krajem 1990-ih.\nNebenzja je rekao da je taj otrov razvijen u mnogim zemljama „uprkos njegovom očigledno ruskom imenu“.\nOn je takodje optužio Britaniju da pokušava da diskredituje Rusiju i da joj oduzme legitimitet.\nNebenzja je rekao Velika Britanija odbija da saradjuje s Rusijom pod izgovorom da žrtva ne saradjuje sa kriminalcem, dodajući da je zločin počinjen na britanskoj teritoriji možda teroristički akt i da su ruski gradjani žrtve.\nNebenzja je rekao da „sve potvrdjuje da se radi o koordinisanoj, dobro planiranoj kampanji“ čija je namera da se „diskredituje Rusija“..\nOn nije naveo imena tih obaveštajnih službi ali je rekao da Rusija sumnja da je njihov cilj da optuže Moskvu da koristi „stravično nehumano oružje, da krije arsenal te supstance i da krši Konvenciju o hemijskum oružju i dovodi u pitanje „ulogu Rusije ne samo u traženju rešenja u Siriji nego bilo gde u svetu“.\nNebenzja je rekao da je Britanija obavzena da dozvoli Rusiji da učesetvuje u istrazi oko napada na Skripalja i njegovu ćerku.


Christian Schmidt podržao Otvoreni Balkan - N1\nRegija Autor:Radio Slobodna Evropa04. okt. 202116:03 > 16:0623 komentara\nVisoki predstavnik u Bosni i Hercegovini Christian Schmidt podržao je inicijativu "Otvoreni Balkan", ocjenjujući da je regionalna saradnja neophodna i da svi treba da rade zajedno na učešću u tom projektu.\nSvi zajedno moramo da shvatimo da identitet treba zadržati, ali moramo se dogovoriti da ekonomske prepreke prevaziđemo, rekao je Schmidt 4. oktobra na otvaranju 21. Beogradskog ekonomskog foruma.\nSchmidt je, povodom komentara da je Otvoreni Balkan “nešto što su Srbi napravili”, rekao da nije pitanje ko je šta učinio, “nego šta ja mogu da iskoristim kao prednost iz toga u ekonomskom smislu”.\nDačić: Otvoreni Balkan historijska šansa\nPredsjednik Skupštine Ivica Dačić izjavio je da brzina evropskih integracija nije kakvu Srbija zaslužuje, ali da će reforme biti nastavljene, istakavši da se politička pitanja ne mogu odvojiti od velikog ekonomskog uspjeha koji je Srbija ostvarila.\nObraćajući se na otvaranju 21. Beogradskog ekonomskog foruma, Dačić je dodao da vjeruje da će promijenjena metodologija proširenja učiniti proces bržim i efikasnijim, a da će Srbija nastaviti da sprovodi reforme.\nGovoreći o inicijativi Otvoreni Balkan, Dačić je istakao da je to “historijska šansa da balkanski narodi urade nešto sami za sebe, a da im to nije donio neko sa strane”, ali da i taj projekat doživljava osporavanja i kritike, “iako nije zaslužio”.\nPozvao je i druge zemlje regiona da se pridruže inicijativi, smatrajući da “nema potrebe da bilo ko čeka i okljeva”.\nOtvoreni Balkan (eng. Open Balkan) je novo ime regionalne inicijative, ranije poznate pod nazivom “Mali Schengen”. Prvi sastanak “Malog Schengena” je održan oktobra 2019. u Novom Sadu, a glavni zagovarači inicijative su predsjednik Srbije Aleksandar Vučić i premijeri Albanije i Sjeverne Makedonije, Edi Rama i Zoran Zaev.\nInicijatorima “Malog Schengena” je uzor bila Šengenska zona, područje koje obuhvata 26 evropskih zemalja koje su zvanično ukinule sve pasoške i sve druge vrste granične kontrole na svojim zajedničkim granicama.\nVučić, Rama i Zaev su na sastanku u Skoplju 29. jula, kada je inicijativa preimenovana u Otvoreni Balkan, postigli dogovor prema kojem bi od 1. januara 2023. trebalo da budu ukinute granične kontrole između Srbije, Sjeverne Makedonije i Albanije.\n“Ako prevaziđemo slabosti administracije, 1. januara 2023. godine neće biti granica između naših zemalja. Od Beograda do Tirane niko vas neće zaustavljati”, rekao je Vučić nakon sastanka u Skoplju.\nOd prvog predstavljanja ove ideje prije dve godine do danas uvedeno je slobodno kretanje građana s ličnom kartom između Srbije, Sjeverne Makedonije i Albanije. Također, potpisan je i sporazum o saradnji u prevenciji i otklanjanju posljedica elementarnih nepogoda.\nchristian schmidtIvica DačićOtvoreni Balkan


U sedmom poglavlju se govori o “Odgovornosti Njemačke za Evropu i svijet”. To poglavlje je napisano na 28 stranica.\nZnakovito je da se područje Zapadnog Balkana spominje u prvom dijelu tog poglavlja, gdje se govori o “evropskim partnerima”.\nA tu se kaže: “Podupiremo proces pristupanja Evropskoj uniji šest zemalja zapadno-balkanske regije i za to nužne reforme za ispunjenje Kopenhagenskih kriterija. U sklopu toga jačamo civilno društvo i podupiremo daljnje korake približavanja. Kao sljedeći korak moraju biti otvorena prva poglavlja pregovora o pristupu EU Albanije i Sjeverne Makedonije, donesena odluka o liberalizaciji viza s Kosovom i nastavljeni pregovori s Crnom Gorom i Srbijom.\nPodupiremo dijalog o normalizaciji između Kosova i Srbije pod vodstvom EU i nastojanja oko trajnog mira u Bosni i Hercegovini na temelju očuvanja teritorijalne cjelovitosti i nadvladavanja etničkog odvajanja.


05/10/2018 | 10:02\nAmerički proizvođač sportske opreme Nike i kompanija EA Sports, koja se bavi kreiranjem kompjuterskih igara, koji se nalaze među sponzorima portugalskog fudbalera Kristijana Ronalda, izrazili su zabrinutost zbog optužbe za silovanje iz 2009. godine i obnovljene istrage u tom slučaju, prenosi agencija AP.\nPortugalac je optužbe 34-godišnje bivše američke učiteljice Katrin Majorge odbacio, poslavši poruku preko svog Tviter profila da je “njegova savest mirna i da će mirno čekati rezultate bilo kakve istrage”.\nAli, Nike koji sa Ronaldom ima sklopljen ugovor vredan milijardu dolara, nije tako lako spreman da pređe preko optužbi sa kojima je 33-godišnji fudbaler Juventusa suočen.\n“Duboko smo zabrinuti uznemirujućim optužbama i nastavićemo da pratimo situaciju”, navodi se u saopštenju jednog od najpoznatijih svetskih proizvođača sportske opreme.\nSlično je saopšteno i iz kompanije EA Sports:\n“Pratimo razvoj situacije, jer očekujemo od istaknutih sportista i naših ambasadora da se ponašaju u skladu sa vrednostima koje EA poštuje i zagovara”.\nZa razliku od Ronaldovih sponzora, njegov novi poslodavac Juventus bio je blagonaklon u svom obraćanju, dajući podršku svojoj najvećoj zvezdi.\n“Kristijano Ronaldo je prethodnih meseci pokazao visok nivo profesionalizma i posvećenosti, što svi u Juventusu cenimo”, piše u objavi na zvaničnom Tviter profilu prvaka Italije.\nPriču o Katrin Majorgi i njenim optužbama za silovanje koja su usmjerena protiv Ronalda, objavio je nemački “Špigl”, prenose Vijesti.


МИСТЕРИЈА РЕШЕНА: Овој жени је посао да буде двојница Хилари Клинтон! (ФОТО)\nMISTERIJA REŠENA: Ovoj ženi je posao da bude dvojnica Hilari Klinton! (FOTO)\n13-09-2016 22:39 Svet Planeta\nNeverovatna sličnost sa predsedničkom kandidatkinjom na američkim izborima promenila joj je život.\nPrvi susret "bliznakinja" 1996. (Foto: teresabarnwell/Caters News Agency)\nTereza Barnvel, nekada direktorka u jednoj marketinškoj agenciji, pre 23 godine dala je otkaz u firmi kako bi se potpuno posvetila svom novom poslu kao dvojnica Hilari Klinton, piše britanski Dejli mejl. Kako navodi britanski list, šezdesetjednogodišnja Barnvelova sada zarađuje ogromnu količinu novca imitirajući Hilari Klinton, a smeši joj se i debela povišica ukoliko kandidatkinja Demokratske stranke pobedi na novembarskim izborima. Pogledajte njene fotografije i uverite se sami:\nHILARI PROTIV PUTINA: Evo šta čeka svet ako Klintonova pobedi na izborima u SAD


Dragan Čavić: Koga policija RS-a prisluškuje, kupljena oprema vrijedna 1,3 miliona KM – Informer\nU Narodnoj skupštini Republike Srpske (RS) danas je otvoreno pitanje o opremi za presretanje razgovora koju je nabavio MUPRS-a.\nPoslanik Demokratske partije Dragan Čavić postavio je pitanje zašto u polugodišnjem izvještaju o radu policije nije navedeno da je za potrebe MUPRS-a nabaljena oprema „za prisluškivanje“, koja je koštala oko 1,3 miliona maraka, te šta je sa starom opremom, nabavljenom prije dvije godine, koja je ranije plaćena dva miliona, te zašto su osobe koje su radile na tim poslovima u MUP-u RS-a „otjerane na druge lokacije“, a dovedeni su novi ljudi.\n„Imam razloga da sumnjam da su ljudi koji su došli da koriste takvu opremu prije svega birani po kriterijumu političke podobnosti. Ova oprema je sigurno namijenjena za upotrebu van okvira zakona i skupštinski Odbor za bezbjednost mora da odgovori da li je oprema zaštićena od zloupotreba“, ustvrdio je Čavić.\nZatražio je od nadležnog odbora da se „ovim pitanjem ozbiljno pozabavi, jer smatra da ima razloga za sumnju da se u budućem vremenu ova tehnika za presretanje razgovora može koristiti u političke, a ne operatvne potrebe MUPRS-a, u skladu sa zahtjevima nadležnih organa, suda i tužilaštva za provođenje istraga, a koji jedini mogu dati nalog da se ta oprema primjenjuje u odgovarujuće svrhe”.\nPostavio je i pitanje kakve su procedure i pravila unutar samog MUPRS-a za primjenu „takve tehnika koja može ugroziti demokratski poredak“ zbog čega i traži od skupštinskog odbora da se tim pitanjem pozabavi.\n“Naravno da je kupovana i kupovat će odgovarajuća oprema. Nažalost, institucije RS-a neće biti u mogućnosti da kupe svu opremu koja je potrebna svim zemljama u okruženju da bi se obavljala jedna takva funkcija, jer za to nema sredstava i zato to radimo sukcesivno”, rekao je Čađo.\n“Niti je bilo takvih zahtjeva, niti imam saznanja da je bilo takvih radnji. To je veoma lako provjeriti”, rekao je entitetski ministar unutrašnjih poslova i dodao da su nadležne strukture i međunarodne snage u kontrolama ranije mogle to i provjeriti.


Prijava na zdravstveno osiguranje i nakon 29. februara | BL Portal\nSvi građani koji su ranije po osnovu nezaposlenosti bili prijavljeni na zdravstveno osiguranje , a koji još uvijek nisu regulisali svoj status, moći će i nakon 29. februara da se prijave na zdravstveno osiguranje u svim poslovnicama Fonda zdravstvenog osiguranja RS.\nNaime, izmjenjeni Zakon o zdravstvenom osiguranju RS omogućio je da građani koji su po osnovu nezaposlenosti bili prijavljeni na zdravstveno osiguranje da do 29. februara po automatizmu imaju osiguranje. Međutim, to ne znači da nakon tog roka građani neće moći da ostvare mogućnost prijave na zdravstveno osiguranje. Čak naprotiv, riječ je o procesu koji u kontinuitetu traje što znači da će Fond građane koje donesu potrebnu dokumentaciju i nakon tog perioda, uredno prijavljivati na zdravstveno osiguranje.\nOno što je najvažnije jeste da su ovim zakonom, kao i podzakonskim aktima Fonda zaštićene najugroženije kategorije ljudi, odnosno oni kojima je u kontinuitetu potrebna zdravstvena zaštita i koji se po osnovu bolesti ili posebnog društvenog statusa (djeca, trudnice, porodilje, stariji od 65 godina, oboljeli od malignih bolesti, dijabetesa i slično) prijavljuju na zdravstveno osiguranje. Dakle, ova kategorija građana zdravstvenu zaštitu ostvaruje u kontinuitetu, jer da bi se po osnovu bolesti prijavili na zdravstveno osiguranje bitno je da donesu nalaz i mišljenje doktora odgovarajuće grane medicine.\nKada su u pitanju lica bez prihoda za koje je potrebna potvrda Poreske uprave o visini oporezivih prihoda za sve članove domaćinstva, napominjemo da će građani i nakon 29. februara moći da se na zdravstveno osiguranje prijave po ovom osnovu, ukoliko spadaju u ovu kategoriju ljudi.\nInače, Fond u saradnji sa Poreskom upravom RS radi na elektronskom pristupu bazi podataka Poreske uprave o visini primanja koji se kao lica bez prihoda prijavljuju na zdravstveno osiguranje i koja bi naredne sedmice trebalo da bude dostupna našim radnicima. To znači da će samo određeni radnici Fonda u skladu sa zaštitom ličnih podataka imati pristup bazi podataka Poreske uprave kako dobijanje zdravstvenog osiguranja ne bi zavisilo od brzine dobijanja potvrde Poreske uprave. Ovo je privremena mjera kojom Fond izlazi u susret osiguranicima, jer se na potvrde o visini primanja nešto duže čeka, ali su građani i dalje dužni da donesu potvrdu iz Poreske uprave RS kako bi potvrdili svoj status „lice bez prihoda“.\nLica bez prihoda, inače, smatra se osoba čiji dohodak po članu zajedničkog domaćinstva ne prelazi iznos najniže plate u Republici Srpskoj (trenutno je to 520 KM).\nPodsjećamo da je Fond preuzeo na sebe obavezu prijave više od 200.000 građana koji su po osnovu nezaposlenosti bili prijavljeni na zdravstveno osiguranje. Međutim, za razliku od ranije kada su građani morali da odlaze prvo u Zavod za zapošljavanje sa određenom dokumentacijom, pa u Fond da ovjere zdravstvenu knjižicu, sada je proces prijave na zdravstveno osiguranje na jednom mjestu. Takođe, Fond je početkom ove godine pripremio detaljnu informaciju sa spiskom dokumentacije koja je potrebna za prijavu na osiguranje koja je dostupna na internet stranici Fonda, u svim našim poslovnicama, kao i na zvaničnim društvenim mrežama Fonda, a proslijeđena je i ostalim relevatnim institucijama u ovom procesu poput Zavoda za zapošljavanje RS. Pored toga, građanima su, takođe, na raspolaganju i zaštitnici prava, koje mogu potražiti u svim poslovnicama Fonda ili na neki od brojeva telefona koji su jasno naznačeni na internet stanici Fonda.\nInače, osiguranici koji su na zdravstveno osiguranje prijavljeni po nekom drugom osnovu, a da nije nezaposlenost, i dalje ostaju prijavljeni na osiguranje po tom osnovu, navodi se u saopštenju Fonda zdravstvenog osiguranja RS.\nTags: Fond zdravstvenog osiguranja Republike Srpske, nezaposleni, ostvarivanje prava na zdravstvenu zaštitu\nVIDEO – Inicijativa da se mladi bračni parovi oslobode plaćanja PDV-a pri kupovini prve stambene jedinice


Naslovna/Društvo/Intezivirati saradnju Srpske i Rumunije\nPredsjednica Republike Srpske Željka Cvijanović razgovarala je danas u Banjaluci sa ambasadorkom Rumunije u BiH Danom Konstantineskom.\nNa sastanku je razgovarano o aktuelnoj političkoj i ekonomskoj situaciji u Republici Srpskoj i BiH, kao i o različitim iskustvima i izazovima sa kojima se zemlje suočavaju u procesu evrointegracija.\nPredsjednica Cvijanović i ambasadorka Konstantineska izrazile su opredjeljenost da saradnja između Republike Srpske i Rumunije u narednom periodu bude dodatno intenzivirana.\nPredsjednica Republike upoznala je ambasadorku Rumunije o političkim prilikama u Srpskoj i BiH, te istakla da je Republika Srpska formiranjem vlasti i usvajanjem strateških dokumenata, odmah nakon izbora, manifestovala političku stabilnost i potvrdila puni demokratski kapacitet.\nPredsjednica Cvijanović je ovom prilikom ponovila da proces pridruživanja Evropskoj uniji zahtijeva posvećenost i poštovanje mehanizma koordinacije, kao i ustavnih nadležnosti svih nivoa vlasti u BiH.\nambasador Republika Srpska Rumunija saradnja Željka Cvijanović


NS: Zajedničko kreiranje kulture Francuske i Srbije\nTanjug 13. septembra 2019. 16:12\nNOVI SAD – Pokrajinski sekretar za kulturu, javno informisanje i odnose s verskim zajednicama Dragana Milošević razgovarala je danas sa Manuelom Buarom, savetnikom za saradnju i kulturu Francuske ambasade i direktorom Francuskog instituta u Srbiji o nastavku tradiconalno dobre saradnja u oblasti kulture između naše dve zemlje.\nResorni sekretar je upoznala Manuela Buara, koji je nedavno preuzeo funkcije od dosadašnjeg direktora Francuskog instituta Žan – Batista Kizena, o aktivnostima i radu sekretarijata, apostrofirajući nadležnosti nad institucijama kulture, kojih je u Vojvodini dvanaest i koje su, kao i sam sekretarijat, otvorene za svaki vid kulturne saradnje, saopštila je Pokrajinska vlada.\nPo rečima Dragane Milošević, zajedničko kreiranje kulture jeste bitno za sve nas, a imajući u vidu i postojanje Fondacije „Novi Sad 2021“, koja Novi Sad, predstavlja kao Evropsku prestonicu kulture, važno je da i naša dalja saradnja bude konkretizovana projektima.\nSagovornici su se složili da promocija francuskog jezika, pa samim tim i kulture, jeste jedan od glavnih ciljeva Francuskog instituta u Srbiji, ali da su i promocije francuskog filma, produkcije, muzike, audio-vizuelnih umetnosti, kao i književnosti – pođednako važne.\nKatrin Fodri, ataše za kulturu u ambasadi Francuske u Srbiji, ovom prilikom naglasila je da postoji interesovanje da se unaprede već postojeći projekti Francuskog instituta, u vidu veće zastupljenosti na teritoriji Vojvodine, kao što je „Francuski filmski karavan“. Ona je dodala da će se sledeće godine održati i manifestacija „Noć književnosti“, koja bi pored francuske, preko drugih evropskih Instituta prisutnih u Srbiji, promovisale i druge evropske književnosti.\nSastanku su prisustvovali podsekretar Stanislav Radulović i saradnik u sekretarijatu Dragana Jovanović i Vladimir Marinković, rukovodilac ogranka Francuskog instituta u Novom Sadu.


keramički grejači | Sve kompanije u Srbiji\nELEKTROTERMIJA d.o.o. je privatno preduzeće za proizvodnju svih vrsta električnih grejača i termotehničkih uređaja.\nOsnovana je aprila 1983. godine kao radionica za proizvodnju patron grejača sa samo dva zaposlena radnika. U godinama koje slede osvojena je proizvodnja keramičkih, galvanskih i cevnih grejača, kao i prateće opreme za grejanje i regulaciju temperature. Neprestana briga o svakom kupcu i napredna tehnologija omogućili su da ELEKTROTERMIJA veoma brzo postane prepoznatljiva po visokom kvalitetu i širokom asortimanu svojih proizvoda.


Najtrofejniji trener Evrolige došao u Beograd: Žoc se vratio u Partizan, ugovor 3 godine | Mačva zdravog razuma\nNaslovna Sport Najtrofejniji trener Evrolige došao u Beograd: Žoc se vratio u Partizan, ugovor...\nNajtrofejniji trener Evrolige došao u Beograd: Žoc se vratio u Partizan, ugovor 3 godine\nNajuspešniji trener Evrolige je izazvao pravu „košarkašku ludnicu“ u Srbiji ovog petka, i to nakon jedne objave predsednika KK Partizan, Ostoje Mijailovića, na društvenim mrežama.\nMijailović je „samo“ objavio grafički prikaz reči „Trideset godina kasnije“, ali…\n… i „vrapcima“ na grani to je značilo samo jedno: „Žoc“ se vratio u Partizan!\nŽeljko Obradović novi je trener Partizana, a sa crno-belima je potpisao trogodišnji ugovor, potvrdio je predsednik Ostoja Mijailović.\nA post shared by TeleSport Srbija (@telesport.rs)\nNaravno, navijači crno-belih, željni povratka na šampionske staze, oduševljeno su ovo ispratili na društvenim mrežama, čime je kulminaciju doživelo iščekivanje „o izvesnom, ali još uvek ne i zvanično dogovorenom povratku“.\nSportski direktor Partizana, Zoran Savić, je prošle subote izjavio za „Sport klub“ da „nije istina da je sve završeno“, ali i dodao „Pričamo sa Obradovićem, mada su pregovori daleko od gotovih“, no ova ova objava predsednika kluba – odagnala je i poslednje sumnje.\nObradović je ovu sezonu, posle razlaza sa Fenerhačeom, proveo bez kluba jer je rešio da malo predahne od košarke kojoj je toliko toga dao.\nŽeljko Obradović je 11 puta prvak Grčke sa Panatinaikosom, šampion SFRJ i Evrope s Partizanom, četiri puta pokorio Tuursku sa „Fenerom“, a pored brojnih drugih klupskih trofeja tu su i reprezentativna, jer je 1998. bio selektor s kojim su naši „plavi“ osvojili Mundobasket u Grčkoj, a ima i jedno zlato sa Evrobasketa (1997. u Španij), te bronzu iz Francuske 1999.\nSada Obradoviću sledi formiranje tima sa ambicijom da Partizan povrati primat u regionu i da se plasira u Evroligu.\nPrethodni tekstMinistarka Mihajlović i gradonačelnik Pajić potpisali ugovor o finansiranju energetske sanacije\nSledeći tekstPožar u Klenju: Vatra se sa deponije proširila na obližnje njive i „progutala“ pšenicu\nUEFA izbacuje političare iz FSS


Naučno utvrđeno: Srbi se po ovome razlikuju od ostalih žitelja Evrope! | Magazin | Stil\nNaučno utvrđeno: Srbi se po ovome razlikuju od ostalih žitelja Evrope! 0 Podijeli Podijeli na facebook Podijeli na twitter Podijeli na viber Pošalji na mail\nNaučno utvrđeno: Srbi se po ovome razlikuju od ostalih žitelja Evrope!\n26.11.2021. / 10:21\nSrbi se razlikuju se od drugih žitelja Evrope zato što imaju varijantu gena koja se kod njih pojavljuje češće, a mutacija gena koja ih izdvaja od ostalih evropskih populacija skraćeno se zove SERB i utiče na krvni pritisak.\nTo je pokazalo istraživanje beogradskog Instituta za nuklearne nauke "Vinča".\nNaučni savjetnik u ovom institutu Nevena Veljković kaže da su analize pokazale da su Srbi dio evropskog genetskog prostora, ali i da nose određene specifičnosti, zbog čega je potrebno napraviti poseban genetski panel.\n"Naše analize su identifikovale potpuno nove varijante gena, koje nisu pronađene ni u jednoj velikoj bazi podataka. Najveće iznenađenje bilo je otkriće da se protein `posfoserin proteaza`, proizvod gena PSPH, koji nosi mutaciju koja nas najviše izdvaja od ostalih evropskih populacija, skraćeno zove SERB", rekla je Veljkovićeva za "Politiku".\nOna je pojasnila da je to skraćeni naziv od provobitnog imena ovog proteina i nije ni u kakvoj vezi sa Srbima i Srbijom.\n"Iako smo svesni da je u pitanju slučajnost, ovo otkriće je izazvalo posebne emocije", rekla je Veljkovićeva.\nPrema otkrićima nove studije, populaciju u Srbiji od ostalih Evropljana najviše izdvaja varijanta u genu PSPH, koji je povezan sa nivoom glicina u ljudskom organizmu, odnosno aminokiseline koja učestvuje u izgradnji proteina, kreatina i drugih jedinjenja i ima efekat na sniženje krvnog pritiska.\nPretpostavlja se da varijante koje utiču na nivo glicina u krvi mogu povećati osjetljivost na različite kardiovaskularne bolesti, što je značajan podatak za naučnike koji se bave osmišljavanjem novih terapija za ova oboljenja od kojih umire svaki drugi stanovnik Srbije.\nTo je bitno i za građane, jer mogu da dobiju preporuke za zdrav život, kako bi se sačuvali od bolesti.\nVeljkovićeva je rekla da je ovo prvi korak u sagledavanju genetske strukture populacije koja živi na teritoriji Srbije i da je to važno, ne samo što određuje mjesto stanovnika Srbije na svjetskoj genetskoj mapi, nego i sa medicinskog stanovišta.\nOna kaže da se uspostavljanjem prvog skupa genetskih podataka o stanovnicima Srbije doprinosi razvoju novih terapija koje se zasnivaju na ovim informacijama, te dodaje da je studija obuhvatila analizu više od 4.000 gena kod 144 ispitanika iz cijele Srbije.\n"Naši rezultati su pokazali u kojim genima postoje varijante koje stanovnike savremene Srbije izdvajaju od ostalih evropskih populacija. Najveći broj tih gena je povezan sa imunim odgovorom. A reč je o varijantama koje nisu patogene", rekla je Veljkovićeva.\nNapominjući da mnoge velike zemlje rade nacionalne studije da bi odredile varijante gena koje su specifične za njihovu populaciju, ona je istakla da to treba da posluži istraživačima da razvijaju personalizovane medicinske usluge, tako što će za svakoga od nas da odrede potencijalni rizik od obolijevanja i kreiraju preporuke za zdrav život i liječenje.\nVeljkovićeva je napomenula da, na primjer Island, to radi još od 2015. godine i da je stvorio veliku nacionalnu bazu genoma koju sada koristi za istraživanje genetskih razlika koje dovode do odgovora zašto neki ljudi obolijevaju od kovida 19, a neki ne.\n"Druga važna grana našeg rada je istraživanje podataka i veštačka inteligencija. Kombinovanjem ekspertize u ovoj oblasti sa genetskim podacima razvijaćemo modele za predviđanje odgovora na terapiju koja će biti potpuno prilagođena našoj populaciji", rekla je Veljkovićeva.\nOvu studiju finansiralo je Ministarstvo prosvjete, nauke i tehnološkog razvoja Srbije, a istraživanje su zajedno sproveli timovi "Vinče" i Instituta za molekularnu genetiku i genetičko inženjerstvo i kompanija "Seven bridžis".\nBeba stvorena sa ciljem da donira organ: Odluka roditelja zaprepastila je svijet, oni se pravdaju da nisu imali izbora


Popović: Srbija ni u kom slučaju ne sme da uđe u NATO - 25.05.2016, Sputnik Srbija\nPopović: Srbija ni u kom slučaju ne sme da uđe u NATO\nSrpska narodna partija nastaviće da se suprotstavlja članstvu Srbije u NATO-u, izjavio je njen lider Nenad Popović. Iako je SNP deo pobedničke koalicije na... 25.05.2016, Sputnik Srbija\nvesti, srbija, nenad popović\n13:22 25.05.2016 (Osveženo: 18:00 24.11.2016)\nSrpska narodna partija nastaviće da se suprotstavlja članstvu Srbije u NATO-u, izjavio je njen lider Nenad Popović. Iako je SNP deo pobedničke koalicije na aprilskim parlamentarnim izborima, Popović kaže da ostaje pri stavu da Srbija ni u kom slučaju ne sme da bude član te Alijanse.\nPopović je u intervjuu rekao da je će glavni cilj nove Vlade Srbije na čelu sa Aleksandrom Vučićem biti poboljšanje životnog standarda građana kroz ekonomske reforme.\n„Što se tiče spoljne politike, ona će biti usmerena ka očuvanju vojne neutralnosti i uspostavljanju najboljih odnosa sa Rusijom i sa Evropskom unijom. Nastavićemo da se suprotstavljamo članstvu Srbije u NATO-u. Nedavno održani izbori su pokazali da taj kurs ima podršku kod većine srpskih birača, jer rezultati poslednjih istraživanja javnog mnjenja pokazuju da više od 65 odsto građana želi da se Srbija dodatno približi Rusiji, a ne EU“, rekao je lider SNP.\nUpravo zato je, kaže Popović, učešće SNP u vladajućoj koaliciji jemstvo da se odnosi Srbije sa EU neće razvijati na štetu saradnje sa Rusijom.\n„Srbija pre svega mora da se brine o svojim nacionalnim interesima. Zato Srbija nikada neće uvesti sankcije Rusiji, bez obzira na to kakav se pritisak na nas bude vršio“, izjavio je Popović.\nIstakao je da će odlučujući faktor prilikom donošenja odluke o NATO-u biti volja srpskog naroda.\n„Poslednje istraživanje javnog mnjenja je pokazalo da 90 odsto Srba negativno doživljava mogućnost članstva Srbije u NATO. Srbija ni u kom slučaju ne sme da postane deo ove vojne alijanse. Naš spoljnopolitički kurs je vojna neutralnost“, rekao je Popović podsetivši da je srpski parlament 2007. doneo Rezoluciju o vojnoj neutralnosti.\nPored toga, dodao je, nakon raspada SSSR-a, NATO je izgubio osnovni cilj svog postojanja — a to je ravnoteža snaga. Savremenom svetu je, smatra Popović, potrebna globalna koalicija koja će biti u stanju da se zajednički bori protiv pretnji poput terorizma, nekontrolisane migracije i prometa oružja i droge. Globalni lideri iz Rusije, Kine, SAD i EU moraju, ističe dalje Popović, da učestvuju u stvaranju takve koalicije.\nUpitan kakva je perspektiva inicijative SNP o formiranju Kancelarije za saradnju s Rusijom i koji su njeni ciljevi, Popović kaže da je to još jedan korak u razvoju odnosa dveju zemalja, jer je Rusija naš prioritetni partner.\n„Bez obzira na ekonomsku krizu, naši ekonomski odnosi su svake godine sve bolji. Rusija aktivno investira u različite sektore srpske privrede. Već duže vreme funkcioniše i rusko-srpski Međuvladin komitet za trgovinu, ekonomiju i naučno-tehničku saradnju“, rekao je lider SNS.\nSmatramo, dodao je, da naši bilateralni odnosi moraju preći na viši, kvalitetniji nivo, i da treba da budu postavljeni na institucionalnim osnovama, na isti način kao što je to učinjeno sa Evropskom unijom.\n„Nismo podržali sankcije protiv naših ruskih partnera i nećemo to ni u kom slučaju učiniti. SNP želi da poboljša ekonomsku situaciju unutar Srbije, a to može postići pomoću stalnog razvoja srpsko-ruskih odnosa“, naveo je Popović.\nNa pitanje kada će rusko-srpski humanitarni centar u Nišu dobiti diplomatski status i da li će taj sporazum biti jednak po snazi onom koji je Srbija nedavno potpisala sa NATO-om, Popović kaže da se on zalaže za to da pripadnici ruskog humanitarnog centra dobiju diplomatski status.\n„Oni moraju imati u najmanju ruku iste privilegije koje na teritoriji Srbije koristi NATO“, rekao je Popović.\nGovoreći o perspektivama snabdevanja Srbije gasom, Popović je, između ostalog, rekao da je projekat „Južni tok“ trenutno zamrznut, ali da on veruje da će Rusija zajedno sa svojim evropskim partnerima pronaći način za pouzdanu isporuku gasa u zemlje Evrope, kao što je našla u slučaju „Severnog toka“, kojim se Nemačka snabdeva gasom.\nTo bi, kaže Popović, čitavoj Evropi omogućilo energetsku bezbednost i stabilnost.


Nova S / Sudija iz Sjenice sudi s nanogicom: Nezapamćen pravosudni skandal u Srbiji? Sud dematuje – Sandzaklive.rs\n0 2,317 4 minuta čitanja\nLjubodrag Vučković osumnjičen da je zbog evidencije u lokalnom katastru sačinjavao fiktivne kuporodajne ugovore i falsifikovao potpise stranaka, među kojima je bilo i preminulih, piše Nova.rs\nSudija Osnovnog suda u Sjenici Ljubodrag Vučković, uživa status osumnjičenog u istrazi koju protiv njega, ali i službenika katastra Dragića Petrovića iz tog grada, vodi Više tužilaštvo u Novom Pazaru zbog navodnih malverzacija sa kuporodajnim ugovorima o nepokretnostima i njihovim nezakonitim upisivanjem u Katastar.\nOn međutim, uprkos istrazi, uredno sudi deli pravdu drugima u Sjenici, a kako saznajemo, na posao dolazi sa sve “nanogicom”, koja mu je kao mera nadzora dodeljena umesto klasičnog pritvaranja.\nSudiju Vučkovića pominjao je pre dva dana advokat Božo Prelević u “Utisku nedelje”, a za šta je konkretno osumnjičen i kakve je malverzacije s katastrom vršio, novine “Nova” i portal Nova.rs nisu uspeli da zvanično saznaju u novopazarskom Višem tužilaštvu.\nS druge strane, nezvanični izvori tvrde da je istragom protiv sudije Vučkovića obuhvaćen I njegov saučesnik, inače službenik lokalnog katastra Dragić Petrović.\n“Sudija je sačinjavao fiktivne ugovore o kupoprodaji nepokretnosti, sam se potpisivao umesto stranaka, a navodno je razotzkriven jer su neki tisnici tih ugovora u to vreme bili mrtvi. Tu falsifikovanu dokumenatciju, sudija je predavao službenku Petroviću, koju je on potom knjižio u Katastru”, ispričao je za Nova.rs izvor upoznat s detaljima ovog slučaja.\nNi on, međutim, nije mogao da precizira o kakvim se ugovorima radi, odnosno, da li je sudija Vučković na ovaj način „muljao“ s imovinom građana koji nemaju zakonske naslednike, s obzirom na to da se pominju iu pokojnici koji su posthumno prodavali imovinu.\n“I službenik katastra uredno dolazi na posao s nanogicom”, dodaje naš izvor.\nReporteri Nova.rs pozvali su za komentar i predsednika Vučkovićevog matičnog suda u Sjenici, koji je potrdio da se u Novom Pazaru “neka istraga” vodi.\n“Netačno je da sudija dolazi na posao s nanogicom. O istrazi koja se vodi mi kao sud uopšte nismo obavešteni, niti bismo imali zakonsku mogućnost da na bilo koji način u ovom trenutku reagujemo i sudiju Vučkovića udaljimo s posla. Bez pravosnažne presude da je kriv svako sankcionisanje po tom osnovu je nemoguće. Zna se koja je procedura, kao i da sudije može da razreši jedino Visoki savet sudstva”, kazao je za Nova.rs predsednik Osnovnog suda u Sjenici Vejsil Smajović.\nNjegov mišljenje deli i bivši sudija Specijalnog suda, danas advokat Vladimir Vučinić, koji takođe kaže da je nemoguće udaljiti sudiju s posla u trenutku dok se protiv njega vodi određena istraga.\n„Zakon je izričit i sudije kao nosioci pravosudnih funkcija imaju određeni imunitet, a o postupku protiv njih odlučuje Visoki savet sudija. Moguća je eventualna suspenzija, ali tek ako bude potvrđena optužnica, pre toga ne, jer i za sudije važi prezumpcija nevinosti. Zakonom su regulisani uslovi pod kojima sudija može biti razrešen funkcije, a jedan od njih je da bude osuđen na kaznu zatvora, koja nije uslovna, dužu od šest meseci“, kaže advokat Vladimir Vučinić.\nSporno više od 2.000 ugovora\nSlučaj sudije Vučkovića postao je viralan na društvenim mrežama. Brojni korisnici komenatrišu da je on samo deo mnogo obimnije istrage, kojom je obuhvaćeno više od 2.000 fiktivnih ugovora, na kojima su falsifikovani potpisani živi, ali i mrtvi građani. (Nova.rs)\nOsnovni sud u Sjenici saopštio je danas da nisu tačni pojedini navodi i pisanja medija da sudija Ljubodrag Vučković sudi noseći nanogicu, kao i da mu nije određivana zaštitna mera ili kazna čije bi sprovođenje bilo obezbeđeno ugradnjom opreme za elektronski nadzor.\nIz tog suda su radiju Sto plus odgovorili da Vučković radi i da nije udaljen sa funkcije.\n„S obzirom da se, shodno članu 14 Zakona o sudijama, sudija udaljuje sa funkcije ukoliko mu je određen pritvor, što u ovom slučaju nije, a shodno stavu dva istog člana, može biti udaljen pod zakonom propisanim uslovima, a u slučaju kad udaljenje nije obavezno, o tome odlučuje predsednik Vrhovnog kasacionog suda“, navodi se u odgovoru koji je potpisao predsednik Osnovnog suda Vejsil Smajović.\nU odgovoru se dodaje i da je Vučković 26. marta ove godine priveden na saslušanje u Višem tužilaštvu u Novom Pazaru, a da je nakon saslušanja, dan kasnije, pušten da se brani sa slobode.\n„Istražni postupak, prema informacijama kojima ovaj sud raspolaže, još uvek nije okončan, a sud nema saznanja da li je podignut bilo kakav optužni akt. Takođe, ovaj sud nema saznanja ni za koje krivično delo se sprovodi istraga“, saopštili su iz Osnovnog suda u Sjenici.\nInformacije da Vučković „sudi noseći nanogicu“ pojavile su se prethodnih dana na društvenim mrežama, a takve tvrdnje izneo je i poznati beogradski advokat Božo Prelević, što su preneli pojedini mediji.\nPodsećamo da je novopazarska policija saopštila da je Vučković uhapšen u zajedničkoj akciji s Višim tužilaštvom i Bezbednosno-informativnom agencijom zbog sumnje da je omogućavao overavanje ugovora bez prisustva ugovornih strana.\n„Sumnja se da je LJ.V. od 2015. do 2019. godine, u sudskim postupcima koje je vodio, u nameri da nekim licima pribavi korist, a drugima nanese štetu u iznosu od preko milion i po dinara, kršio zakon overavajući ugovore o prometu nepokretnosti sa osobama koje tom prilikom nisu bile prisutne“, saopštila je Policijska uprava u Novom Pazaru.\nPolicija je navela da se sudija sumnjiči da je počinio krivično delo „kršenje zakona od strane sudije, javnog tužioca i njegovog zamenika“. (Danas, Radio stoplus)\nNajnoviji podaci - Evo koliko je danas novozaraženih u Novom Pazaru i drugim gradovima


Koliko je Srbija zalutala na evropskom putu tokom 2020. godine? | Talas.rs\nUmesto da smo se tokom poslednjih osam godina približili članstvu, zatvorili sva poglavlja, mi do kraja ove 2020. godine nismo otvorili ni jedno pregovaračko poglavlje. Mislim da je to najpreciznija ocena našeg evropskog puta u ovom trenutku.\nGde se Srbija nalazi na svom evropskom putu na kraju 2020. godine? Da li smo se umorili od procesa približavanja i pristupanja koji traje poslednjih dvadeset godina? Koliko smo danas bliži EU, a koliko smo dalje u odnosu na poziciju od pre deset godina? Na koji način su evropski predstavnici i vlasti u Srbiji doprineli osećaju da nikada nećemo postati deo Unije ili da je taj put sve duži kako vreme odmiče?\nNerazumevanje političke situacije u Srbiji\nEvropski komesar za proširenje Oliver Varhelji izjavio je nedavno da Vlada Srbije, zahvaljujući velikoj većini u parlamentu, može vrlo brzo sprovesti reforme u oblasti vladavine prava i medijskih sloboda. Da li to onda znači, po ovakvom shvatanju gospodina Varheljija, da ukoliko želite da sprovedete reforme u oblasti vladavine prava i medijskih sloboda prvo morate da ukinete vladavinu prava i medijske slobode?\nOvo je poslednja izjava jednog visokog zvaničnika EU koja nedvosmisleno potvrđuje nerazumevanje situacije u Srbiji, kao i nerazumevanje reformskih procesa koji Srbiju treba da približe članstvu u EU. Ukoliko je ideja Evropske unije da Srbija nikada ne postane njena članica onda je ovakva izjava na mestu, jer u suprotnom jednostranački parlament stranke koja je obezvredila koncept vladavine prava nema kapacitet da sprovede reforme na tom polju.\nKako smo se udaljavali od Unije\nIako je Aleksandar Vučić na vlast došao pričom o evropskom putu Srbije, prethodno promenivši svoj nacionalistički narativ, on suštinski nije promenio svoje razmišljanje o Evropskoj uniji i viziji budućnosti Srbije. Umesto da smo se tokom poslednjih osam godina približili članstvu, zatvorili sva poglavlja, mi do kraja ove 2020. godine nismo otvorili ni jedno pregovaračko poglavlje. Mislim da je to najpreciznija ocena našeg evropskog puta u ovom trenutku. Ali, postavlja se pitanje šta je doprinelo tome da se priča kako Srbija nezaustavljivo ide ka EU, a da se istovremeno Srbija udaljava od EU. I to ne samo po pitanju reformi, pregovaračkih poglavlja, već i mnogo važnije, po pitanju vrednosti, kulturi političkog dijaloga i životnom standardu.\nVučić nema podsticaj da uvede Srbiju u EU\nAleksandar Vučić sa jedne strane nema nikakav podsticaj da Srbija postane članica EU jer bi tome prethodila totalna promena njegove politike u Srbiji – umesto političke represije prema neistomišljenicima morao bi da se vodi dijalog, umesto bliske saradnje sa istočnim zemljama, Srbija bi morala da uskladu svoju spoljnu politiku s politikom Unije, umesto tužilaštva i sudstva pod političkim uticajem ove institucije bi morale da se oslobode tog uticaja, umesto vladavine jačeg morala bi da se uspostavi vladavina prava, umesto pretnji novinarima i paljenja kuća morali bi da odgovaraju svi koji prete, umesto da nam mladi sve više odlaze iz Srbije, Srbija bi morala da se uredi da mladi imaju podsticaj da ostanu u Srbiji, umesto jednostranačkog parlamenta vlast bi morala da obezbedi slobodne i poštene izbore na kojima bi se opozicija ravnopravno takmičila. I tako bih mogao da nabrajam šta bi sve bilo potrebno da vladajuća stranka unutarpolitički promeni kako bi se Srbija suštinski približila članstvu.\nSuprotno, Vučić dobro zna da Srbija nema evropsku budućnost dokle god se ove stvari ne poprave ili ne promene što ga stavlja pred izbor – ili ću nastaviti da vladam kako vladam znajući da Srbija takva ne može u EU ili ću rizikovati svoju vlast kako bi se Srbija približila EU.\nEU nema podsticaj da primi Srbiju\nSa druge strane, predstavnici EU ostavljaju utisak kao da oni nemaju podsticaj da Srbija postane članica Unije. Ukoliko tokom poslednjih osam godina EU nekritički podržava vlast u Srbiji to onda šalje poruku da iskrenih namera za podsticajem i kontrolom reformi pod pokroviteljstvom EU nema. Ako se vratite na izjavu evropskog komesara za proširenje sa početka ovog teksta onda će vam biti jasno kakav je stav EU o načinu sprovođenja reformi u Srbiji.\nIzostanak iskrenih namera i vlasti u Srbiji i EU zajedno su doprineli ugroženosti evropske perspektive Srbije na kraju 2020. godine. Međutim, iako Srbija ove godine nije otvorila ni jedno pregovaračko poglavlje to predstavlja dobru vest za Srbiju. Prvi put posle dužeg vremenskog perioda postoji jasni pokazatelj da nešto nije u redu sa evropskim integracijama Srbije. Ukoliko bi situacija bila drugačija – da smo otvorili neko poglavlje, a da suštinski ništa nismo promenili, unapredili, reformisali, to bi samo doprineli toj iluziji u kojoj živimo a koja se zove evropski put Srbije.\nVlasnici reformi moraju biti vlast i građani\nIpak, ne verujem u tezu da reforme moraju da budu nametnute spolja, već da vlasnici i nosioci reformi treba da budu domaće vlasti u saradnji sa svim građanima. Dokle god postoji uverenje da nešto radimo zbog drugih ili da bismo zadovoljili određene forme, dotle se reforme neće sprovesti na način da građani budu uvereni da će one doprineti poboljšanju života i boljoj javnoj upravi u servisu građana.\nU narednoj godini bi trebalo da se uradi rekapitalucija celog evropskog procesa i puta Srbije ka EU poslednjih godina kako bi se promenila i komunikacija po pitanju zašto mi želimo da budemo deo EU i na koji način bi to doprinelo životima ljudi u Srbiji. Mnogo više pažnje treba da bude posvećeno ljudskim, svakodnevnim temama koje se tiču svakog od nas – šta znači članstvo u EU? Da li su to samo fondovi i donacije ili mnogo više toga? Da li je to bolje obrazovanje, ulaganje u kulturu, jačanje infrastrukture, lakše putovanje? Do sada se mnogo više pričalo o procesima, poglavljima i rešavanju pitanja Kosova, a mnogo manje o životima ljudi. Na kraju dana jedino vredno što ostaje jeste da li ćemo naredne ili za pet godina živeti bolje, kvalitetnije, u uređenijem i politički civilizovanijem društvu ili ne.\nI najvažnije, ne možemo da budemo Evrope ukoliko prethodno Evropa ne bude deo Srbije.\nTAGS: evrointegracije pristupanje EU Srbija i EU


Beta 10. decembra 2018. 23:20\nSociolog i istraživač javnog mnjenja Srećko Mihailović je kazao da se političko nasilje iz Skupštine Srbije prelilo na ulicu, a da se nezadovoljstvo gradjana neće kanalisati u opsežnije proteste zbog uverenja „da će nam biti uskoro bolje, samo od sebe“.\nGovoreći o subotnjem protestu „Stop krvavim kopšuljama“ on je za izdanje lista „Danas“ od utoka ocenio da se ulično nasilje i protesti po pravilu javljaju kao odgovor na „sistematsko političko nasilje“, ali da to nije jedini razlog koji može da pruzrokuje masovne proteste ili bune.\n„Česti su razlozi koji proizilaze iz materijalne bede, iz masovnog gubitka društvenog položaja, u sociološkom smislu iz ‘deklasiranja’ čitavih društvenih grupa, kao što je primer kod nas nestajanje srednje klase, čiji su se retki članovi popelnaviše a ogromna većina – naniže“, kazao je Mihailović.\nOn je naveo i da nacionalistički stavovi pojedinih političkih organizacija koje su učestvovale u protestu mogu da transformišu „autentičnu bunu, izazvanu materijalnom bedom, političkim nasiljem, osećanjem bizizlaz“ u nacionalni protest.\nKomentarišući iavu predsednika Srbije Aleksandra Vučića da je „medju demonstrantim prepoznao srednju klasu“, Mihailović je rekao da se „ne buni neko kome je dobro ili kome je mnogo loše“.\n„Ako to nekoga podseća na srednju klasu – doduše jeste neka ‘sredina’, ali sredina u propadanju – neka mu“, kazao je Mihailović.


Španci zatvaraju plaže zbog prevelikih gužvi, najezda turista se tek očekuje | Original\nSkoro 30 plaža u mestu Kosta del Sol je zatvoreno je prošlog vikenda, a turisti su se vraćali sa njih u najposećenijem delu dana, prenosi britanski Daily Mail.\nNa plažama u Malagi, koja je trenutno najviše pogođena novim slučajevima virusa, vlasti su bile primorane da redukuju broj posetilaca kako bi održali fizičku distancu.\nZbog porasta novih slučajeva koronavirusa u regionima Galicije i Katalonije ponovo je uveden karantin.\nKako se navodi, očekuje se da se situacija još više pogorša kako jul bude odmicao, zbog porasta stranih turista, budući da je Španija druga zemlja po posećenosti, odmah iza Francuske, i koja prima oko 80 miliona turusta godišnje.\nPročitajte i: Španci dezinfikovali plažu izbeljivačem u strahu od zaraze, ekolozi u neverici\nTagovi: covid-19 gužve plaža Španija zatvaranje\nBudi inspiracija5 inspirativnih poruka najmlađe dobitnice Nobelove nagrade za mir


JAVNI POZIV VOLONTERIMA - Učešće u borbi protiv korupcije u javnim nabavkama - CAT BiH\nJAVNI POZIV VOLONTERIMA – Učešće u borbi protiv korupcije u javnim nabavkama\nUdruženje “Centar za razvoj medija i analize” (CRMA), kao partner projekta “Podrška građanima u borbi protiv korupcije” (Assistance to citizens in Fight against Corruption – ACFC), koji implementiraju Centri civilnih inicijativa (CCI), a koji je finansijski podržan od strane Američke agencije za međunarodni razvoj (USAID) upućuje JAVNI POZIV VOLONTERIMA za učešće u borbi protiv korupcije u javnim nabavkama.\nPozivamo vas da budete dio našeg tima i učestvujete u monitoringu javnih nabavki i na taj način doprinesete otkrivanju korupcije. Otkrivanjem korupcije u javnim nabavkama pomažemo građanima Bosne i Hercegovine da saznaju na koji način se troši naš novac u javnom sektoru.\nda ste spremni savjesno i odgovorno realizovati preuzete zadatke\nVolonteri koji svojim radom i doprinosom u borbi protiv korupcije u javnim nabavkama iskažu zavidne rezultate dobit će mogućnosti učešća u budućim projektima.\nSvoj CV i pismo namjere pošaljite na e-mail: volonteripratimotendere@gmail.com\nUkoliko imate pitanja ili trebate neko pojašnjenje kontaktirajte nas putem navedenog maila.\nOvaj poziv je otvoren do prestanka korupcije u javnim nabavkama u Bosni i Hercegovini.\nUdruženje za borbu protiv korupcije „Transparency International“ u Bosni i Hercegovini raspisuje: JAVNI OGLAS ZA PRIJEM ISTRAŽIVAČA Mostarci se ‘cijepili’ protiv korupcije (FOTO) Lejla Huremović: Dugogodišnja aktivistkinja mijenja zakone!


ČOVIĆ OTKRIO DETALJE O SLUČAJU "PETRUŠEV": Baskonija je tražila da platimo 1,5 miliona evra! | Happy BSC portal\nOn je igrač Baskonije, koja je tražila da platimo 1,5 miliona evra, na šta sam se nasmejao. Posle toga je to 'skinuto' na 800 hiljada, na šta sam se još više nasmejao. Imali smo još drugih predloga, to nije ispalo realno i uradili smo maksimalno šta smo mogli. Želim mu uspešnu karijeru, on je dete ponikao u Železniku, tamo je živeo, tamo su mu valjda i roditelji i želim mu da napravi izuzetnu karijeru. Radi se o izuzetno kvalitetnom momku, vanserijskih igračkih mogućnosti i očekujem ga sledeće sezone u NBA", dodao je predsednik Zvezde.


Selaković u Nemačkoj: Mas , uz podršku SAD šansa za rešenje kosovskog pitanja – SveVesti.net\nMas je, na konferenciji za štampu, posle susreta sa šefom srpske diplomatije,Nikolom Selakovićem,kazao da je Nemačka uključena u dijalog Beograda i Prištine, te podsetio da EU ima svog specijalnog izaslanika, koji je često u regionu.\nOn je ukazao da je pandemija korona virusa onemogućila direktne susrete, te izrazio zadovoljstvo što je konačno mogao da ugosti svog srpskog kolegu.\nRazgovarano je, dodao je, i o bilateralnim odnosima, ističući da ne misli samo na preko 400 nemačkih preduzeća angažovanih u Srbiji, već i o vidljivom znaku saradnje, a to je Ambasada Nemačke u koju će se osoblje useliti uskoro.\nMinistar spoljnih poslova Nikola Selaković izjavio je danas da mu je šef nemačke diplomatije Hajko Mas u Berlinu preneo da će Srbija uskoro dobiti 300.000 vakcina iz Kovaks programa.\n“Razgovarali smo o borbi protiv kovida 19. Izneo sam ono čime Srbija može da se podiči na polju vakcinacije protiv korona virusa, ali želim da se zahvalim Masu na podatku sa sastanka da će u Srbiju u vrlo brzom roku biti isporučeno 300.000 vakcina iz Kovaks pograma”, rekao je Selaković na zajedničkoj pres konferenciji.\nSelaković je istakao da je to veoma važno za nastavak imunizacije građana Srbije.\nMas: Zalažemo se za pasoš prihvatljiv i za susede EU\nMas je rekao da će se Nemačka zalagati za postizanje dogovora o pasošima o vakcinaciji, a koji će biti prihvatljiv i za susede EU uključujući zemlje zapadnog Balkana.\n“Postoje različita mišljenja o pasošu o vakcinaciji koji bi mogao dati određenu legitimaciju onima koji su vakcinisani. Mi ćemo pokušati da napravimo određenu ponudu koja bi mogla biti prihvatljiva za naše susede i zemlje zapadnog Balkana, što bi otvorilo dodatne šanse da se brže vratimo u normalne tokove. Potrebno je da se više ljudi vakciniše i da se vakcina potvrdi nekom legitimiacijom”, objasnio je Mas nakon sastanka s ministrom spoljnih poslova Srbije Nikolom Selakovićem.\n“Naš dugoročni cilj je da sve zemlje zapadnog Balkana postanu članice EU. Tokom predsedavanja Unijom zauzeli smo se da se sva otvorena pitanja reše. Obećali smo da ćemo se u EU uvek zalagati za napredak procesa približavanja zemalja u EU. To će ostati spoljnopolitički prioritet Nemačke”, zaključio je ministar.\nPriština da se pozabavi nerešenim pitanjima\nMas je ponovio da je stav Berlina jasan i da je protiv bilo kakvog razgovora o promeni granica i dodao da ne može da kaže kakva će biti reakcija iz Brisela povodom izjava Aljbina Kurtija, ali kaže da će nova vlast u Prištini morati da se pozabavi nerešenim pitanjima.\nMas je, nakon razgovora sa ministrom spoljnih poslova Srbije Nikolom Selakovićem, upitan da li će biti reakcije na izjave pobednika na kosovskim izborima Aljbina Kurtija da mu dijalog sa Beogradom nije prioritet, kao i na stalne pretnje “Velikom Albanijom”, rekao da je Berlin bio jasan i u prošlosti da je protiv svake promene granica.\n“Koja reakcija će doći iz Brisela ne mogu oceniti. Mogu reći što smo uvek govorili u prošlosti, a to da bilo kakva diskusija o promeni granica, nije korisna. To je linija koju sledimo i podržavamo. Polazimo od toga da će nova vlada u Prištini da se intenzivno pozabavi pitanjima koja moraju biti rešena kako bi se evropska perspektiva Kosova odmrzla. U trenutku kada bude formirana vlada to ćemo direktno i reći”, rekao je Mas na konferenciji za novinare posle razgovora sa ministrom spoljnih poslova Srbije Nikolom Selakovićem.\nNa pitanje zašto Srbija u toku predsedavanja Nemačke EU nije otvorila nijedno poglavlje Mas je rekao da se Nemačka bavila time da se sprovedu dogovori postignuti u pregovorima sa Albanijom i Severnom Makedonjom.\nSuština pozicije Beograda po pitanju odnosa sa Prištinom je u tome da je neophodan kompromis koji podrazumeva ozbiljan pristup kako ni jedna strana ne bi dobila sve, već da obe dobiju dovoljno, poručio je danas ministar spoljnih poslova Srbije Nikola Selaković u Berlinu.\nPrevious Lajčakova poseta opipavanje pulsa Prištine za nastavak dijaloga\nNext Stefanović i ambasador Kanade o saradnji u oblasti odbrane


Poslednji polazak sa Glavne železničke stanice, građani i zaposleni sinoć su ispratili uz pesmu "A sad adio", mahanje, fotografisanje... I dok su oni sa nostalgijom posmatrali ovaj voz koji se uputio ka Budimpešti, stranac koji se zatekao u njemu bio je zbunjen - sve dok nije shvatio da je i on akter ovog istorijskog događaja.\n- Sinoć sam uzeo spavaća kola iz Beograda ka Budimpešti. Nisam shvatio da je to bio poslednji voz koji je napustio Glavnu železničku stanici. Dirljiv prizor entuzijasta, nostalgičara, pa čak i voznog osoblja kako maše vozu i oprašta se - napisao je na Tviteru jedan stranac, koji je celu atmosferu snimao, iz drugačije perspektive.\nStranca su, umesto uobičajenih putnika na peronu koji gledaju u odlazeći voz, dočekali blicevi, transparenti, graja i pozdravi, pa ne čudi što je neinformisani stranac bio zbunjen.\nŽelezničko službeno mesto "Beograd - Glavna stanica" sinoć je i zvanično zatvoreno, a zgrada iz 1884. godine će, kako je najavljivano, biti pretvorena u Istorijski muzej Srbije.\nKaravan "Upoznajmo Beograd" u Budimpešti za mađarske turiste


Status kandidata sve dalji od BiH | Republika Srpska\nNaslovna Bosna i Hercegovina Status kandidata sve dalji od BiH\nBosna i Hercegovina nije postigla napredak na putu ka EU, bh. političari bi trebalo da usklade retoriku s konkretnim aktivnostima na tom putu, a usvajanje zaključaka o ubrzanom statusu kandidata bez ubrzavanja reformi neophodnih za sticanje statusa kandidata nije realno, upozorili su u Delegaciji EU u Sarajevu u izjavi za “Nezavisne novine”.\nOvo je gotovo nediplomatsko upozorenje da BiH ozbiljno kasni s evropskim reformama, a bh. političari su dobili “packu” da se ne trude da reforme sprovedu u djelo.\n“Kako bi zemlja napredovala na putu ka EU, lideri u BiH moraju uskladiti svoju retoričku spremnost za članstvo u EU s konkretnim aktivnostima koje će omogućiti napredovanje ka budućnosti u EU. Pored toga, vodstvo RS mora osigurati povratak u državne institucije u punom kapacitetu kako bi bile usvojene reforme koje su u interesu svih građana BiH i koje će pomoći ovoj zemlji da napreduje ka EU”, kažu oni.\nU Delegaciji ukazuju na 14 prioriteta koji su istaknuti u Mišljenju Evropske komisije za članstvo u EU, te upozoravaju da BiH čini “minimalni napredak” da zadovolji te prioritete.\n“Nije postignut dogovor o rješavanju neusklađenosti BiH s presudom u slučaju ‘Sejdić i Finci’ i sličnom sudskom praksom, te poboljšanju integriteta izbora. Po pitanju vladavine prava i borbe protiv korupcije odavno je trebalo uskladiti Zakon o sukobu interesa, Zakon o javnoj nabavci i izmjene Zakona o VSTS sa standardima EU, a Dom naroda je u četvrtak prošle sedmice propustio sjajnu priliku za napredovanje na polju jačanja vladavine prava u BiH. Nadalje, BiH nije u potpunosti usklađena s odlukama EU o spoljnoj i bezbjednosnoj politici, uključujući sankcije protiv Ruske Federacije”, ističu oni.\nPonovili su potvrđenost Evropske unije da je budućnost BiH u EU.\n“Međutim, put ka EU podrazumijeva i obaveze za ispunjavanje određenih standarda demokratije, funkcionalnosti institucija, vladavine prava, osnovnih prava i reforme javne uprave”, kažu oni.\nFaris Kočan, stručnjak za evropske integracije iz Slovenije, kaže za “Nezavisne” da Brisel neće moći ništa učiniti ako BiH jasno ne ukaže da ima interes za sprovođenje reformi. Međutim, kako on kaže, rat u Ukrajini je ponovo usmjerio pažnju EU na zapadni Balkan.\n“Teme vezane uz jugoistočnu Evropu postaju tumačene kroz prizmu Ukrajine, tako da će se vjerovatno i odnosi između EU i jugoistočne Evrope promijeniti. Sad pitanje je da li će biti to dovoljno da BiH dobije status kandidata. Moja procjena je da neće, ali da će EU posvetiti više pažnje BiH. Jedan primjer za to je EUFOR, drugi primjer je učestvovanje u Neumu kada su se vodili razgovori o Izbornom zakonu”, rekao je Kočan.\nTanja Topić, politička analitičarka iz Banjaluke, smatra da samo naivni mogu povjerovati u iskrene namjere političara na vlasti da žele u EU.\n“Ovdašnje političke elite nikada nisu bile zainteresovane za EU integraciju, jer ovaj proces zahtijeva rad, vjerovanje u evropske vrijednosti, njihovo razumijevanje i prakticiranje. Sve to ne vidimo od naših političara. Oni su se negdje u potaji nadali da će im EU progledati kroz prste, da će iznaći ‘prečicu’, prema kojoj u BiH sve funkcioniše, i na kraju govorili su ono što je prijemčivo za uho evropskih zvaničnika. Čim su im okrenuli leđa, oni su činili sve, odnosno nisu činili ništa na ispunjavanju uslova. Čak su se bunili zbog strogih i stalnih uslovljavanja, krivicu, po dobrom starom običaju, prebacujući na nekog drugog”, naglašava ona.\nPoseban problem je, kako ističe, što je dio građana već napustio BiH, a dio ljudi na ovaj ili onaj način podržava ovo što rade političke elite.\n“Pri tome ne želim amnestirati ni EU od njene odgovornosti – bavljenje samom sobom do izbijanja žarišta u srcu Evrope, ‘balkanizacije’ i prihvatanja onih vrijednosti koje nemaju veze s evropskim vrijednostima kao jedinice mjere u BiH”, ističe ona.


Humanitarna ski trka “Ti si mi potreban da preživim”\nHumanitarna ski trka “Ti si mi potreban da preživim”: Fondacija „Podrži život“ i Skijališta Srbije organizuju, 8. marta, na Kopaoniku, humanitarnu ski trku pod nazivom „Ti si mi potreban da preživim“. Ova humanitarna akcija će se održati na stazi Karaman greben sa početkom u 13 časova, a svi zainteresovani učesnici će moći da se prijave od 6. marta do početka trke na pultovima u hotelima „Grand“ i „Anđela“.\nUčešćem u ovoj humanitarnoj trci pomažemo najmlađima, kojima je pomoć neophodna za bezbrižno i radosno detinjstvo.\nFondacija „Podrži život“ osnovana je na inicijativu glumca Sergeja Trifunovića, sa ciljem da se pomogne oboleloj deci i omogući im se lečenje u zemlji i inostranstvu.\nHumanitarnu trku će otvoriti i voditi glumac i ambasador Fonacije Petar Strugar, dok će podršku ovoj akciji dati i ostali ambasadori Fondacije..


Nermin Ogrešević: Vrijeme je da se ujedinimo i da se izborimo za bolju budućnost!\nSinoć je u sali Kulturnog centra u Cazinu s početkom u 19 sati održana druga javna tribina Pokreta za modernu i aktivnu Krajinu (PoMAK).\nBihaćka građanska inicijativa podržala promovirane ideje PoMAK-a\nGrad Bihać i Unsko-sanski Kanton, uz puno poštivanje ostalih gradova i kantona u zemlji, predstavljaju stanovitu posebnost. Toga treba biti svjestan svako, ko u ovoj državi predstavlja nešto. A posebno, ako predstavlja entitet Federacija BiH ili državu Bosnu i Hercegovinu.\nU Bihaću je sinoć predstavljena nova politička platforma Pokret za modernu i aktivnu Krajinu (PoMAK) koja će, kako je najavljeno, nastojati okupiti sve građane i pojedince iz svih oblasti društvenog života koji žele bolji život, ali i političke stranke koje su spremne da rade u javnom interesu – iznad političkih ciljeva.


Žene u Srbiji slabije zaštićene na tržištu rada u odnosu na EU - Portal Moj Bečej - Bečejske opštine iz ugla građana!\nŽene obavljaju tri puta više neplaćenih poslova, a u obavljanju tih poslova one provedu u proseku 10 godina života. U toku pandemije, to se još više povećalo\nŽene u Srbiji su manje zastupljene na tržištu rada, i na njemu su slabije zaštićene, zaključak je panel diskusije Osnaživanje žena na tržištu rada u kontekstu pandemije COVID-19 – Šta donosi članstvo u EU, koja je danas održana onlajn, u organizaciji Delegacije EU u Srbiji i Centra za evropske politike.\nDoskorašnja Poverenica za zaštitu ravnopravnosti Brankica Jankovićrekla je da je ovo vidljivo u tome što se više od polovine svih žalbi koje su tokom desetogodišnjeg postojanja institucije Poverenika podnosile bile u vezi sa diskriminacijom na poslu i pitanjima porodiljskog odsustva.\n-Srbija ima Zakon o zabrani diskriminacije koji je u velikoj meri harmonizovan sa zakonodavstvom EU, međutim, poteškoće se javljaju kod primene. Neophodne su jače mere za podsticanje veće uloge žena na tržištu rada, poput fleksibilnog radnog vremena, ali tako da ne dođe do smanjenja penzija, istakla je ona. Ona je dodala i da, iako u Srbiji postoji mogućnost da očevi koriste odsustvo radi nege deteta, to se u praksi veoma retko dešava.\n-Dodatno, položaj starijih žena na selu kod nas je izuzetno težak, i time se moramo naročito baviti. Pored toga, moramo popraviti položaj žena koje neguju članove svog, i vrlo često, tuđeg domaćinstva, kazala je Janković.\nDirektorka za socijalna pitanja u Generalnom direktoratu Evropske komisije za zapošljavanje, socijalna pitanja i inkluziju (DG EMPL) Katarina Ivanković Kneževićbila je jedna od panelistkinja. Ona je aktivno učestvovala u kreiranju Direktive o balansu između poslovnog i privatnog života, koju je Evropska komisija usvojila pre godinu dana, i koju sve zemlje moraju da usvoje do 2022. Jednom kada postane članica EU, to će morati da uradi i Srbija. Knežević Ivanković je dodala i da će Srbija ulaskom u EU dobiti pristup fondovima koji omogućavaju realizaciju ciljeva Direktive, kao i da su ti fondovi mnogo veći i konkretniji u odnosu na trenutna sredstva iz pretpristupnih fondova.\nKnežević Ivanković je napomenula i da je Direktivom predviđen samo minimum koje zemlje moraju ispuniti, a zemlje su slobodne da svoje zakone oblikuju kako god žele, sve dok ne idu ispod tog minimuma. „Srbija tako, kada postane članica EU, može, ako želi, da zadrži trenutni sistem porodiljskog odsustva i odsustva radi nege deteta, koje je dosta duže nego u što je Direktivom predviđeno,“ istakla je Knežević.\nDirektiva, na primer, predviđa fleksibilnije radne aranžmane za oba roditelja, četiri meseca odsustva roditelja radi nege deteta, kao i mere kao što su minimum od 10 dana odsustva očeva nakon rođenja deteta, oko čega je, prema rečima Knežević Ivanković, bilo „jako teško usaglasiti se“, iako je u pitanju samo 10 dana.\n-U Hrvatskoj 83 odsto kućnih poslova i 60 odsto brige o deci obavljaju žene, a pravo na odsustvo radi nege deteta koristilo je 7,5 odsto očeva. I sada u vreme pandemije, istraživanja u Hrvatskoj su pokazala da je teret obrazovanja dece kod kuće bio gotovo 100 odsto na ženama, rekla je Ivanković Knežević.\nPandemija je pokazala da rad od kuće može biti jednako produktivan, ali se videlo i koliko je teret neplaćenih poslova i obrazovanja dece kod kuće na ženama, složila se i Valentina Čolić Mihajlović, šefica istraživanja i razvoja u udruženju All for All (AFA).\n-Naša istraživanja pokazuju da je u Srbiji 2019. godine 328 očeva koristilo odsustvo radi nege deteta, što znači svaki 200. otac, a da je u Crnoj Gori, koja je mnogo manja zemlja, odsustvo koristilo 420 očeva, rekla je Čolić Mihajlović.\n-Žene obavljaju tri puta više neplaćenih poslova, a u obavljanju tih poslova one provedu u proseku 10 godina života. U toku pandemije, to se još više povećalo, jer su deca ostajala kod kuće. Pozitivno je što se čini da su muškarci, koji su takođe morali da rade od kuće, postali svesniji koliki teret neplaćenih poslova nose žene, zaključila je Čolić Mihajlović.\nStopa zaposlenosti u Srbiji je 42 odsto, što je daleko ispod proseka u EU (67 odsto), a u skandinavskim zemljama ta stopa je čak 80 odsto, analiza je dr Jelene Žarković, vanredne profesorke na Ekonomskom fakultetu.\n-Tržišta u EU, a naročito u skandinavskim zemljama su pre više decenija prepoznale da, ako žele da jednako angažuju žene i muškarce na tržištu rada, moraju da ponude niz usluga koje će pomoći ženama, pre svega usluge brige o deci. Zaposlenost žena je najmanja upravo u periodu kada deca imaju do tri godine i tada im je potrebna najveća podrška,istakla je Žarković.\nŽarković je dodala i da žene u Srbiji u proseku imaju viši nivo obrazovanja, što je nedovoljno iskorišćen resurs, koji za posledicu ima prazniju državnu kasu i niži BDP.\n-Manje angažovanje žena na tržištu rada znači veće troškove društva u vidu većih socijalnih naknada, dečijih dodataka, naknada za nezaposlenost, socijalne pomoći, ali i propuštene zarade i manji iznos poreza i doprinosa na te zarade, što na kraju znači i manji BDP, rekla je Žarković.\nApsolutno nezaštićene !!!


AMERIKANCI U NEVERICI: Vlade Divac pucao iz sačmare u centru grada! (VIDEO) - Košarka, Vesti, TimeOut\nHotSport»Košarka, Vesti, TimeOut»AMERIKANCI U NEVERICI: Vlade Divac pucao iz sačmare u centru grada! (VIDEO)\nAMERIKANCI U NEVERICI: Vlade Divac pucao iz sačmare u centru grada! (VIDEO)\nStefan Smuđa| 2019-01-10T18:04:18+00:00\t10. jan 2019. 17:59|0 komentara|HotSport\nAmerima je bila čudna srpska tradicija koju je ispoštovao naš proslavljeni košarkaš zajedno sa Srbima u SAD.\nAmerički mediji došli su do video snimka na kom se proslavljeni NBA centar i generalni menadžer Sakramento Kingsa Vlade Divac centrom grada šetao sa puškom i potom pucao iz iste.\nNaravno, Divac je to radio slaveći pravoslavni Božić zajedno sa svojim sunarodnicima u Americi, koji su se okupili u gradu Džeksonu i proslavili najradosniji praznik na svoj način.\nSve je urađeno pod budnim okom policije i jasno je da su u pitanju ćorci, a čaure se nakon toga skupljaju sve do jedne.


Tanjug 16. septembra 2021. 20:37\nBEOGRAD – Republika Srbija je danas na međunarodnom finansijskom tržištu realizovala dve emisije evroobveznica u evrima (dual-tranće), saopštila je Narodna banka Srbije (NBS), ističući da je prvi put u svojoj istoriji Srbija emitovala „zelenu“ evroobveznicu u iznosu od jedne milijarde evra, ročnosti sedam godina (7G), čime pokazuje da je ekološki odgovorna zemlja.\n„Ova evroobveznica emitovana je po najnižoj kuponskoj stopi ikada od 1,00% i stopi prinosa od 1,26%, uz tražnju investitora koja je tokom aukcije premašila tri milijarde evra“, navode iz NBS.\n„Još jedan uspešan izlazak naše zemlje na međunarodno tržište i izuzetno interesovanje međunarodnih investitora za srpskim hartijama, koje je tokom aukcije premašilo šest milijardi evra, predstavlja još jednu potvrdu njihovog poverenja u dugoročnu održivost dobrih ekonomskih performansi i očuvanje makroekonomske stabilnosti Republike Srbije. Posebno me raduje činjenica da je zabeležena snažna tražnja investitora za prvim zelenim instrumentom koji je naša zeml?a emitovala, što je rezultiralo najnižom stopom finansiranja koju je Srbija do sada postigla (1,00%) i ukazuje na poverenje investitora u strategiju održivog razvoja Srbije“, ističe guverner NBS Jorgovanka Tabaković.\nDelegacije NBS i Ministarstva finansija su tokom protekla tri dana obavile niz uspešnih razgovora sa mnogobrojnim međunarodnim investitorima i finansijskim institucijama, zahvaljujući čemu je na današnjoj aukciji interesovanje za srpskim evroobveznicama pokazalo preko 200 eminentnih ulagača iz celog sveta.\n„Svaki izlazak na međunarodno tržište predstavlja svojevrsnu ocenu ekonomskih performansi, kao i poverenja u ekonomske politike zemlje emitenta od strane investicione javnosti. Činjenica da je u ambijentu još uvek prisutnih neizvesnosti na globalnim tržištima, Republika Srbija ponovo postigla izuzetno povoljne uslove finansiranja, predstavlja potvrdu da renomirani investitori pozitivno ocenjuju performanse naše ekonomije nakon krize i već je svrstavaju među zemlje sa rejtingom investicionog ranga, odnosno visoke sigurnosti ulaganja. Koliko su današnje emisije bile uspešne govori i činjenica da je Srbija tokom dana, od početnih uslova uspela da snizi kamatne stope za petinu, tj. 20% (odnosno 0,35 procentnih poena) – kod „zelene“ 7G obveznice i za 13% (odnosno 0,30 procentnih poena) u slučaju konvencionalne 15G obveznice“, naglasila je guverner.\n„Sredstva prikupljena emisijom zelene evroobveznice biće korišćena u skladu sa Okvirnim dokumentom za izdavanje zelenih obveznica, dok će sredstva prikupljena emisijom konvencionalne evroobveznice biti iskorišćena delom za refinansiranje postojećih dugova, kao i za pružanje podrške daljem rastu naše ekonomije. Održivost javnog duga naše zemlje, kao i do sada, ni u jednom trenutku neće biti dovedena u pitanje“, istakla je guvernerka NBS.


Alfa Invest želi da ostvari veća investiciona ulaganja u BiH i državama JIE - Akta.ba\nAlfa Invest želi da ostvari veća investiciona ulaganja u BiH i državama JIE\n13.06.2014. 15:12 / Izvor: eKapija.ba\nAlfa Invest d.o.o. Sarajevo je mješovita firma sa većinskim stranim kapitalom od 80% i domaćim kapitalom od 20%. Firma je smještena u strogom centru grada Sarajeva u poslovnom centru UNITIC, Fra Anđela Zvizdića broj 1\nU okviru registrovane djelatnosti firma veoma uspješno obavlja sve poslove međunarodnog privrednog konsaltinga, investicionog i poslovnog povezivanja kompanija u BiH i državama Balkana, sa istovremenim širenjem u drugim regijama svijeta.\nFirma je nastala kao plod udruživanja potencijala većeg broja osnivača iz Švedske, Holandije, Kanade i Mađarske koji imaju respektivno međunarodno poslovno iskustvo i svoje djelovanje na svim kontinentima, kao i značajan stručni, poslovni i politički kredibilitet. Inicijativu za stvaranje firme i njeno kreiranje dali su vlasnici najuspešnije prijeratne mješovite firme ASSIST Sarajevo, koja je u periodu od 1986. do 1992. godine postizala najbolje poslovne rezultate u rangu srednjih i malih preduzeća u Bosni i Hercegovini.\nZdravko Aćimović, direktor iz Sarajeva, BiH\nEjub Selimović, finansijski ekspert iz Štokholma, Švedska\nMenadžment firme posjeduje veliko međunarodno iskustvo i reference ostvarene na tržištima Skandinavije, Zapadne Evrope (Holandija, Belgija), Centralne Evrope (Švajcarska, Austrija, Njemačka, Mađarska, Slovačka, Češka), cijelog prostora Jugoistočne Evrope, regije Golfskog zaljeva sa sjedištem u Dubaiju, Australije, Sjeverne Afrike, Kanade i USA.\nPored zakonom definisanog osnovnog kapitala, firma i njeni osnivači raspolažu sa kapitalom iz ostvarenih prava po koncesijama, autorskih prava, rezervama raznih vrsta granita u Makedoniji, što je u funkciji realizacije razvojnih investicionih projekata u saradnji sa drugim partnerima iz BiH i inostranstva.\nOsnovni kapital je u stalnom porastu, jer su osnivači prihvatili obavezu dalje dokapitalizacije, sve u skladu sa dinamikom realizacije određenih razvojnih projekata.\nRazvojni ciljevi i projekcije\nSvoje razvojne ciljeve Alfa Invest d.o.o. ostvaruje međunarodnim povezivanjem poslovnih subjekata koji imaju kompatabilne proizvodne programe, koji nisu potpuno zaokruženi, te kao takvi u međunarodnim trgovačkim odnosima nemaju punu konkurencijsku vrijednost.\nZdrave male i srednje firme u BiH i drugim državama regije imaju potrebe za daljim širenjem na tržištu i po tom osnovu upućene su na specijalizovanu proizvodnju i međusobno povezivanje.\nZahvaljujući bogatom međunarodnom iskustvu i jakom kadrovskom potencijalu Alfa Invest d.o.o. izrasta u vodeću konsultantsku firmu u regionu i na osnovu svojih konsultantskih usluga utiče na povećanje stranih investicija u određene projekte, te stvaranje brojnih uspješnih mješovitih firmi u većem broju država.\nDalja projekcija razvoja firme zasniva se na korištenju komparativnih prednosti proizvodnje i robne razmjene između privreda EU, privreda članica CEFTA sporazuma i drugih privrednih regija van ova dva sistema. U tom pravcu u obostranom interesu se koristi potencijal većeg broja investicionih fondova iz različitih država sa kojima Alfa Invest ima zajedničku poslovnu saradnju na tržištima Azije i Afrike.\nU saradnji sa određenim stranim kompanijama, sa kojima Alfa Invest ima poslovne ugovore, poslovne aktivnosti se odvijaju na projektima razvoja koji su od značaja u oblastima: energetike, industrije, građevinarstva, poljoprivrede, saobraćajne i komunalne infrastrukture, turizma, zaštite okoliša i prirode, stvaranja mješovitih malih i srednjih preduzeća, investicija i zaštite investicija.\nFirma ima stalnu saradnju sa većim brojem multinacionalnih kompanija koje vrše pripremu za potencijalna ulaganja u regionu Jugoistočne Evrope u oblasti energetike, komunalne infrastrukture, saobraćaja i zaštite zdravlja.\nFirma ima na raspolaganju veoma zavidan stručni potencijal i kadrove raznih specijalnosti, koji su u firmi ili uz firmu stalno ili povremeno kao konsultanti za određena stručna pitanja i specijalnosti.\nAlfa Invest d.o.o. svojim konsultantskim uslugama želi da ostvari veća investiciona ulaganja u BiH i državama Jugoistočne Evrope, tako što priprema i aranžira uslove za uspješno povezivanje investitora sa domaćim firmama i subjektima, te kreira najbolje uslove za realizaciju visoko profitnih projekata.\nAlfa Invest d.o.o. dobro poznaje zakonsku legislativu na cijelom prostoru BiH, tako da svakom svom partneru ili klijentu garantuje uspješno investiranje i sigurnost poslovanja, što je rezultat uspješne saradnje sa državnim organima na svim nivoima vlasti, kao i drugim vladinim institucijama.\nBogato međunarodno poslovno iskustvo koje posjeduje Alfa Invest, te stečeno povjerenje u zemlji i inostranstvu, garancija su da se potpuno novim investicionim pristupom mogu značajno povećati investiciona ulaganja u Bosni i Hercegovini, tako da ova firma postaje saradnik i partner vladinim institucijama u rješavanju kompleksnih investicionih ulaganja koja imaju regionalni i širi značaj sa aspekta energetike, saobraćajne infrastrukture, vodosnabdjevanja, komunalne infrastrukture, ekološke zaštite i drugih kapitalnih investicija.\n#alfa invest doo sarajevo\n#alfa invest sarajevo\n#ulaganje u bih\n#države jugoistočne evrope\n#Alfa Invest d.o.o. Sarajevo\n#poslovni centar unitic\n#Fra Anđela Zvizdića\n#strogi centar grada\nInvesticija: U 40 općina može biti zaposleno po 25 radnika\nInteresovanje stranih kompanija za ulaganje u komunalnu privredu KS-a\nProizvodnja električne energije sa istovremenim korištenjem otpadne toplote\nProjekt od 65 miliona eura: Predstavljeno rješenje za komunalni otpad u KS\nPotencijalni mađarski investitori u dvodnevnoj posjeti Kantonu Sarajevo\nMađari u Vogošći otvaraju pogon za proizvodnju autobusa?\nPredstavnici mađarskih firmi posjetili KS: Interes za iskorištavanje geotermalnih voda\nPredstavljen projekt proizvodnje električne i toplotne energije iz drugih izvora u KS


BANJALUKA STAJE: Skupštinska većina Banjaluku ostavlja bez novog parka, bez novca za održavanja ulica, mostova i rasvjete.. – Banjaluka24\nOno što je bivša administracija radila sa 7,8 miliona KM, skupštinaka većina predlaže da nova to isto radi sa skoro 7 miliona KM manje.\nNaime, prošle godine budžetu se našlo 7,8 miliona KM za održavanje puteva i zimsku službu, ove godine je predviđeno 3,9 miliona KM, ali amandmanima skupštinske većine ovaj iznos ostao bi na milion KM.\nAmandmanima bi se za skoro 80 posto umanjila sredstva za održavanje rasvjete, saniranje ulica i mostova, uređenje zelenih površina, kao i za rad zimske službe.\nPodsjećamo da je skupštinska većina predložila amandmane na budžet kojima predlaže jednokratnu pomoć medicinarima i ugostiteljima, a amandmani su ukupno “teški” više od šest miliona KM.\nGradonačelnik Banjaluke će se ovim povodom obratiti građenima danas u 12 časova, kako bi skrenuo pažnju na posljedice.\nSastanak SNSD-a sa koalicionim partnerima o budžetu Banjaluke


SAS preuzeo kompaniju Boemska sa centrom za istraživanje i razvoj u Srbiji - Internet ogledalo\nYou are at:Home»News»SAS preuzeo kompaniju Boemska sa centrom za istraživanje i razvoj u Srbiji\nBryan Harris i Nikola Marković\nAkvizicija će omogućiti ubrzanu integraciju veštačke inteligencije u Cloud okruženje, smanjenje troškova i bolju prenosivost modela\n„Uzbuđeni smo što ćemo se pridružiti SAS porodici i pomoći da preusmerimo kupce u Cloud na efikasan način, ali što ćemo doneti i druge koristi klijentima“, rekao je Nikola Marković, direktor tehnološke kompanije Boemska. „Radujemo se saradnji na kreiranju prenosivih i nezahtevnih okruženja za analitiku i modele, istovremeno poboljšavajući mogućnost migracije u Cloud okruženje“.\nTržište se ubrzano razvija i zahteva neprekidne inovacije tehnoloških kompanija. Preduzeća traže inteligentna rešenja kako bi ubrzala i uspešno migrirala svoje podatke i procese u Cloud. Boemska integriše SAS analitiku sa aplikacijama u Cloud-u, omogućavajući brzu analitiku i rad modela.\n„SAS je odlučan da učini AI i analitiku dostupnim svima, bilo gde da se nalaze“, rekao je izvršni potpredsednik i glavni tehnološki direktor SAS-a Brajan Haris. „U prethodnom periodu smo transformisali način na koji kreiramo i isporučujemo softver inovacijama na našem rešenju SAS Viya, kao i partnerstvom sa Microsoftom, ali smo unapredili i brzinu i način na koji klijenti mogu postići svoje ciljeve“.\nSAS je decenijama posvećen inovacijama usmerenim na klijente i podržava široko usvajanje analitike za pokretanje inicijativa u oblasti digitalne transformacije. Tehnologija kompanije Boemska biće integrisana u platformu SAS Viya tokom narednih meseci, kako bi omogućila klijentima konkurentsku prednost u sferi integracije analitike i primene u Cloud okruženju.


Dacia otkup automobila - Otkup auta Beograd\nDacia otkup automobila\nVozila rumunske Dacie se izdvajaju pre svega svojom cenom koja je za tržište Srbije izuzetno povoljna, i zbog toga sve više možemo videti vozila ove kompanije na ulicama Srbije. Svakako to znači da ćemo mi i otkup Dacia vozila izvršiti u rekordnom mogućem roku, ukoliko vam je ova usluga naše agencije potrebna, a sigurni smo da svakom vlasniku automobila bar jednom u životu zatreba ovako nešto.\nDacia je rumunska kompanije ali ona posluje u okviru Renault kompanije, koja je brend na tržištu automobila. Dosta delova za ovo vozilo proizvodi baš Renault, ali Dacia vozila se sklapaju u Rumuniji, tako da se može reći da je to u potpunosti rumunski brend. Ipak, nemojte to da vas zavara jer kvalitet automobila je izuzetam, što su nam posvedočili brojni vlasnici automobila koji dolaze kod nas da izvrše otkup Dacia vozila iz raznih razloga.\nRadimo otkup polovnih Dacia automobila u skladu sa vašim potrebama\nMi vam uvek stojimo na raspolaganju. Bez obzira na to gde se nalazite, naši agenti će u rekordnom roku stupiti sa vama u kontakt, jer se nalaze u Beogradu, ali i u svim većim gradovima u Srbiji. Možete nas kontaktirati kada god poželite da izvršite otkup Dacia vozila, jer mi poslujemo svakog dana u nedelji, čak i vikendom, i to čitave godine, pa smo tako u potpunosti u službi naših klijenata. Čitava transakcija zajedno sa kompletnom dokumentacijom i isplatom se završava u roku od nekoliko sati, na obostrano zadovoljstvo naše agencije i klijenata.\nVerujemo da je poverenje koje stvaramo ključna stvar u razvoju odnosa između naše agencije i klijenata, a kada su oni dobri klijent se uvek vraća kako bismo ponovo poslovali zajedno. Naša agencija sa ponosom može da kaže da ima mnogo zadovoljnih klijenata koji dolaze da izvrše otkup Dacia vozila.\nKada dolazite kod nas da izvršite otkup Dacia vozila, sačekaće vas pre svega najbolja ponuda na tržištu, jedinstvena i kreirana baš po vašoj meri. Ono što je važno da znate je da kod nas nema skrivenih troškova, a sve dodatne troškove koji se pojave tokom realizacije transakcije, kao što je na primer šlepanje vašeg vozila, naša agencija će snositi na sebe sa velikim zadovoljstvom.\nKako bismo poslovali zajedno dovoljno je da nas pozovete telefonom, ili kontaktirate putem e-maila ili preko društvenih mreža, i uverite se u našu ponudu koja je stvorena baš za vas. Mislimo da ćete se bez ikakvih ustručavanja prepustiti poslovanju sa našom agencijom.


Poslednji letnji koncert u dvorištu Muzeja Vuka i Dositeja ~ Mreza Kreativnih Ljudi\nPoslednji letnji koncert u dvorištu Muzeja Vuka i Dositeja\n14.9.16 desavanja, koncert, muzika, umetnost No comments\nPoslednji koncert za ovo leto u dvorištu Muzeja Vuka i Dositeja, kojim ćemo završiti letnju manifestaciju Muzej u srcu grada održaće se u četvrtak 15. septembra u 20 časova. Na koncertu koji se raelizuje u saradnji sa organizacijom Kulturni element pod nazivom „Zapisi pred san“ nastupiće talentovani muzičar na harmonici Marko Lukić.\nUmetnik je harmoniku počeo da svira sa pet godina stičući osnovno, srednje i akademsko muzičko obrazovanje u Petrovcu na Mlavi, Beogradu i Kragujevcu. Rano iskazani muzički talenat, Marko Lukić potvrđuje osvajanjem brojnih nagrada i priznanja u zemlji i inostranstvu. Ostvarujući odlične rezulatate na mnogim takmičenjima od 2006. godine osvojio je 25 prvih nagrada. Među njima je sedam puta poneo zvanje laureata na takmičenjima „Nade, majstori, talenti“u Bugarskoj, „Akordeon art“u Sarajevu, „Ohridski biser“ u Makedoniji i 4 puta na domaćim takmičenjima. Konačno, protekle 2015. godine ostvario je dva najveća priznanja u dosadašnjoj karijeri osvojivšie dva puta drugo mesto na svetski prestižnim takmičenjima za harmoniku: na Svetkom kupu u Finskoj i takmičenjnju Svetski trofej u Švajcarskoj.\nŠaroliki repertoar kompozicija koje će posetioci moći da čuju 15. septembra može podsetiti na izdvojene, a opet skladne dnevničke beleške. Tako je za ovu priliku nastala zanimljiva veza sa kultnim delom japanske književnosti, drevnim dnevničkim zapisima Sei Šonagon čiji je naslov pozajmlljen za naziv koncerta. Njeni Zapisi pred san bili su prepisivani često u formi orihona, lepezasto složene knjiške forme koja budi asocijacije na harmoniku i na poetiku muzike ovog instrumenta.\nNa koncertu Zapisi pred san, u četvrak, 15. septembra posetioci Muzeja Vuka i Dositeja moći će da uživaju u sledećim kompozicijama:\nJ.S. Bah – Preludijum i fuga u ge-molu (DTK 2)\nD. Skarlati – Sonata u de-duru K.453\nS. Rahmanjinov – Barkarola\nA. Kusjakov – Sonata br. 4\nJ. Tinesu – Uzletanje


Zanimljivosti dana : Tokom testiranja leka izrastao mu drugi penis!\nAmerikancu iz Nju Džersija, Brajanu Dženkinsu (37) po profesiji električaru iz mesta Newark, doživeo je nesvakidašnj medicinski i fiziološki problem dok je učestvovao je u kliničkom istraživanju novog leka za sprečavanje gubitka kose....\nNjemu je nakon konzumiranja testnog leka izrastao drugi novi penis!\nLek je konzumirao Brajan, svaki drugi dan tokom dva meseca, a istraživanje je sproveo je sproveo farmaceutski gigant Ficer (Pfizer).\n"Nakon nedelju dana konzumacije leka, primetio sam malu izraslinu pored mojih testisa. Pokazao sam je lekaru koji me je uverio da je bezazlena, da nema nikakve veze sa lekom koji koristim kao i da treba da nastavim sa konzumacijom. Nakon nekog vremena izraslina se transformisala u penis sa sopstvenim parom testisa", ijzavio je Brajan u svojoj ispovesti pred medijma.\nDženkins je izjavio da je bio upoznat sa mogućim nuspojavama koje su se odnosile na svrab, pospanost i smanjenje seksualne želje, ali nije mogao da sanja da će se susresti sa takvom mutacijom i rastom potpuno novog kompleta seksualnih organa.- penisa, piše worldnewsdailyreport\nDa stvar bude gora, pre početka istraživanja, Dženkins je potpisao dokument koji ga lišava mogućnosti tužbe u slučaju pojave negativnih efekata konzumacije leka, kao i da on preuzima čitav rizik istraživanja na sebe\nKompanija Ficer se izjasnila da i dalje ne postoji povezanost između Dženkinsovog stanja i konzumacije njihovog leka.\nKlinička istraživanja su deo razvoja i napretka i obavezna su u industriji lekova i hrane, kako bi se novi proizvod plasirao na tržište.\nIako su uloženi značajni napori da do nuspojava ne dođe, postoje primeri poput Dženkinsovog koji nastaju zbog korišćenja neproverenih supstanci pri proizvodnji lekova.


Suede snimaju novi album\nutorak, 18. septembar 2012., 15:32\nJedan od najznačajnijih britpop sastava, engleska grupa Suede je nakon povratničke turneje koja je trajala 18 meseci ušla u studio da snima novi album.\nFrontmen benda Brett Anderson izjavio je da će novi album biti negde između njihovih "Dog Man Star" iz 1994. i "Coming Up" iz 1996, kao i da neće imati ništa zajedničko sa njihovim poslednjim izdanjem "A Mew Morning" iz 2002. godine.\nO predstojećoj ploči, Anderson je rekao: "Nemam nameru da budem šaljiv, ali to će zvučati kao Suede. Ne želimo da pokušavamo da ponovo izmislimo zvuk benda, to bi bio katastrofalan potez. Mislim da smo tu grešku napravili sa poslednja dva albuma".\nOn kaže da je bend tokom proteklih godinu dana pravio pesme i da su u nekoliko navrata odlazili na snimanje u Sarm Studios u Londonu. "Iako volim sam proces snimanja albuma, to je naporan posao. Veliki deo tog procesa čini i odbacivanje napisanih pesama i novog materijala, jer jer na taj način dolazite do onog što želite da uradite", kaže Brett Anderson. Tweet


Neobjavljeni snimci Majkla Hačinsa u dokumentarcu 'Mystify' - BOBAR Radio\n/ Neobjavljeni snimci Majkla Hačinsa u dokumentarcu ‘Mystify’\nNeobjavljeni snimci Majkla Hačinsa u dokumentarcu ‘Mystify’\nMilan Sijan 19 Marta 2019\nDva dosad neobjavljena snimka Majkla Hačinsa, pokojnog frontmena australijskog benda INXS, pojaviće se na saundtreku novog dokumentarnog filma “Mystify” koji prati njegov život i karijeru, a premijerno će biti prikazan u aprilu na filmskom festivalu Tribeca u Njujorku, piše Billboard. Dokumentarac je režirao Ričard Lovnstejn, koji je režirao više od desetak ranih muzičkih spotova benda, uključujući “Burn for You” (1984.), “What You Need” (1985.), “Listen Like Thieves” (1986.), “Need You Tonight”/”Mediate” (1987.) i “Never Tear Us Apart” (1988.).\n“Film mnogo otkriva o Majklovom životu i muzici i mislim da će pokrenuti brojne zanimljive razgovore. Filmovi poput ‘Bohemian Rhapsody’ i ‘Star is Born’ podsjetili su nas na izuzetne doprinose popularnoj kulturi koji nastaju ispreplitanjem filma i muzike”, izjavio je Kris Marfi, osnivač izdavačke kuće Petrol Records te kreativni direktor i globalni strateg INXS-a. Rekao je da nasljeđe INXS-a raste iz dana u dan, a nova generacija fanova iz cijelog svijeta otkrivaju INXS kroz striming. “Ulazimo u uzbudljivo razdoblje ponovnog otkrivanja njihovog nasljeđa i ponovnog procjenjivanja njihovog mjesta u istoriji muzike”, dodao je Marfi.\nU saopštenju povodom najave dokumentarca stoji da će prateći saundtreku “predstaviti Majklove muzičke talente pisanja pjesama i baršunastih stihova”. “U njega će biti utkani nedavno otkriveni i dosad neobjavljeni kaveri koje je napravio Majkl, zajedno s voljenim klasicima INXS-a koji su predvodili evoluciju u muzičkoj industriji prije mnogo godina”, stoji u najavi. Datum objavljivanja i popis pjesama za saundtrek još nisu objavljeni. Majkl Hačins nađen je mrtav 22. novembra 1997. u hotelskoj sobi u Sidneju. Službeni izvještaj sugeriše da se Hačins objesio nakon što je u kobnoj dozi pomiješao droge, alkohol i tablete, javlja Hina.


Do decembra će biti završena akreditacija Nacionalne laboratorije za kontrolu kvaliteta mleka, kaže ministar poljoprivrede Branislav Nedimović.\n- Mi već radimo kontrolu mleka u celoj Srbiji, uzimaju se uzorci iz svih mlekara. Već znamo na nacionalnom nivou kakvo nam je mleko u mlekarama, tako da možemo da primenjujemo i mere za poboljšanje kvaliteta - rekao je Nedimović za TV Prva.\nKako kaže, Laboratorija za bezbednost hrane biće završena do marta, aprila a akcenat će biti na mesu i mesnim prerađevinama.\n- Mi imamo privatne laboratorije koje kontrolišu to što je u skladu sa zakonom. Moramo da imamo i nacionalnu laboratoriju i da mi proveramo da li je sve u redu, a ne da šaljemo uzorke u inostranstvo na super kontrolu - pojasnio je on.\nDodaje da Srbija ima dobar kvalitet mleka, da nema problema što se tiče stočne hrane.\n- Nema nikakvih problema, stočna hrana je dobra, mleko je dobrog kvaliteta, držimo sve to pod kontrolom - zaključio je on.\nNedimović počasni građanin Trstenika zbog doprinosa u razvoju poljoprivrede u tom kraju\nNedimović o poplavama: Očekujem smirivanje situacije tokom dana, priprema se poseban program za oštećene građane


Važnost recepata produžena, ali za redovnu terapiju prvo zvati lekara - Boom93\nVažnost recepata produžena, ali za redovnu terapiju prvo zvati lekara\nVažnost recepata jeste produžena, ali svi hronični bolesnici koji imaju redovnu terapiju prvo treba da se obrate izabranom lekaru u svom Domu zdravlja za produženje recepata, objavilo je danas Udruženje novinara Srbije (UNS) posle brojnih pitanja koja su uputili pacijenti sa hroničnim oboljenjima.\n„Imam više od 65 godina, išao sam noćas u četiri sata u apoteku, gde su mi rekli da su recepti istekli. Da li je važnost recepata produžena ili ne?“ – bilo je pitanje starijeg sugrađanina koji je tražio odgovor od Udruženju novinara Srbije, nakon što je UNS posle proglašenja vanrednog stanja zbog pandemije korona virusa pokrenuo rubriku „Građani traže da novinari pitaju“.\nPrema rečima načelnice Službe za zdravstvenu zaštitu odraslih Doma zdravlja Stari grad dr Branke Lazić, hronični bolesnici treba telefonom ili mejlom da kontaktiraju izabranog lekara kada im je terapija pri kraju.\nOna je rekla da će izabrani lekar, posredstvom informacionog sistema (ISIS), „produžiti važnost trajanja recepata najduže do devet meseci“.\n„Izuzetak od ovog pravila su oni koji imaju zakazan pregled kod specijalista, zbog moguće izmene terapije“, rekla je dr Lazić za UNS.\nNakon što pacijent telefonom kontaktira izabranog lekara ili dobije odgovor na imejl, terapiju može da preuzme u apoteci sa overenom zdravstvenom knjižicom.\nZa pacijente starije od 65 godina, lekove iz apoteke može preuzeti bilo koja osoba koja dođe i donese zdravstvenu knjižicu pacijenta.\nOvakav sistem produženja terapije za hronične bolesnike i rok važnosti recepata važi za sve domove zdravlja, navodi UNS.\nOznakeapoteka lekari recept\nSmanjen broj ekipa u kovid ambulanti, lekari se vraćaju u zelenu zonu\nBeneficirani radni staž za medicinare iz crvenih zona: Ko sve može ranije u penziju?\nPištaljka: Izvršni direktor vodovoda zetu namestio poslove vredne više od 9.000.000 dinara


Niška televizija » Ambasador Italije predložio otvaranje departmana za italijanski jezik u Nišu (VIDEO)\nTagovi: ambasador italije, departman za italijanski, predlog\nTurizam, privreda i kultura su glavne oblasti u kojima je moguća saradnja između grada Niša i Italije, rekao je prilikom posete Nišu ambasador Italije u Srbiji Đuzepe Manco.\nOvom prilikom ambasador je predložio otvaranje departmana za italijanski jezik na niškom Univerzitetu, koji bi finansirala vlada Republike Italije. Manco se upoznao i sa predstavnicima italijanskih kompanija koje posluju u Nišu, kao i sa aktivnostima društva Dante Aligijeri.\nPrvi put u svom desetomesečnom mandatu ambasador Italije Đuzepe Manco posetio je Niš. Kako je istakao, turizam, privreda i kultura su glavne oblasti u kojima bi Niš i Italija mogli da sarađuju.\nNiš još ima neiskorišćene potencijale koji mogu da privuku italijanske privrednike, zaključio je ambasador Manco u razgovoru sa gradonačelnikom Perišićem. Zarad bolje saradnje grad bi mogao da se pobratimi sa italijanskom prestonicom.\nU Srbiji posluje 500 italijanskih kompanija, među kojima je i Beneton, sa čijim rukovodstvom se, prilikom posete Nišu, takođe susreo ambasador Italije. Osim sa privrednicima, upoznao se i sa radom društva Dante Aligijeri. Niška podružnica postoji od 2001. godine sa ciljem da promoviše italijansku kulturu i jezik, ali i da pruži podršku italijanskim porodicama kojih u Nišu i okolini ima oko 180, kaže predsednica društva Slavica Mitić Paolilo.\nAbasador je posetio i Univerzitet, a kako kaže, italijanska vlada bi mogla da finansira otvaranje Departmana za italijanski jezik.\nO ekonomskoj saradnji dve zemlje ambasador je govorio pred studentima i profesorima Ekonomskog fakulteta, gde je posebno istakao i važnost dobre političke veze između Srbije i Italije.\nManco je posetio i dom “Duško Radović” koji je zahvaljujući podršci italijanskog nevladinog sektora formirao uslugu “Mala domska zajednica” gde su izmeštena deca iz Kuline, po ugledu na itailijanski model deinstitucionalizacije i inkluzije dece ometene u razvoju.\nPokušavali da iznude novac


Humanitarna akcija: Dajmo srce Andrei Lisac - Andrea Lisac\nNikola Salapura 04.03.2011 20:35\nBANJALUKA - Mojoj kćerki je neophodna transplantacija srca, a do sljedeće srijede nam je potrebno 80.000 evra kako bi bila stavljena na spisak i čekala donatora. Pomažu nam ljudi sa svih strana, prodali smo stan, ali sve to nije dovoljno da budu pokriveni troškovi i pristup operaciji, ovim riječima započinje razgovor Goran Lisac, otac šesnaestogodišnje Andree, kojoj je za život potrebna transplantacija srca koja košta 150.000 evra.\nTužnim glasom Goran, koji je inače vojno lice, ističe da su došli u poziciju da ne znaju kuda će, te da im hrabrost ulijevaju ljudi dobre volje koji nude pomoć sa raznih strana.\n"Zahvaljujući Miloradu Dodiku, predsjedniku RS, i Goranu Kljajičinu, direktoru Fonda zdravstvenog osiguranja RS, koji su ubrzali proces uplaćeno nam je 40.000 evra i dio problema je riješen, a ostalo pokušavamo da sakupimo preko Udruženja 'Jedno srce jedan svijet'", rekao je Lisac.\nMeđutim, jedan od najljepših gestova, kako je kazao, učinila je porodica nedavno preminulog Andrije Lakića koja je Andrei uplatila dio novca koji je ostao na računu za pomoć Andriji.\nOn je naveo da su se u akciju uključili i iz restorana "Stara Ada", koji 14. marta organizuju humanitarnu večeru, "M:tel" je dao humanitarni broj 1416, , te kasarna Oružanih snaga BiH.\n"Andrea je u Beču kod porodice Tufekčić, koji se brinu o njoj, a prva je na listi čekanja i potrebno je uplatiti ovaj iznos kako bi započeli proces", rekao je Lisac i ponovio da u srijedu mora imati 80.000 evra kako bi išao u Beč.\nSlavoljub Stanišić iz Udruženja "Jedno srce jedan svijet", koje je uključeno u akciju, kazao je da u narednim danima slijede brojne akcije.\n"Izražavamo zahvalnost svima koji su do sada pomogli, ali pozivamo i dalje sve ljude dobre volje da pomognu, kako bi maloj Andrei dali srce", rekao je Stanišić i naveo da sredstva za pomoć Andrei mogu biti uplaćena na žiro račun Udruženja "Jedno srce jedan svijet" u UniCredit banci 3383802216106308, sa naznakom za Andreu Lisac.


Nevladine organizacije pozivaju EU: Zaustavite nove hidroelektrane - CdM\nNakon Svjetskog dana migratornih riba, koji je obilježen 24. oktobra, 150 nevladinih organizacija pozvalo je institucije Evropske unije na zaustavljanje finansiranja novih hidroelektrana u Evropi javnim sredstvima. Izgradnja novih hidroelektrana u potpunoj je suprotnosti s ciljevima očuvanja biološke raznovrnosti postavljenim u Evropskom zelenom planu, posebno kada se uzme u obzir mali doprinos novih hidroelektrana energetskoj tranziciji u odnosu na štetu koju čine ljudima i prirodi, navodi se u zajedničkom saopštenju.\nWWF, svjetska organizacija za zaštitu prirode, uz potpisnice poput NVO Naša akcija, Eko-tim, Green Home, KOD, Centar za zaštitu i proučavanje ptica, Podržimo dojenje – za zdraviju planetu, MSJA, Maslinarsko društvo – Boka traže preusmjeravanje javnih sredstava prema povećanju energetske efikasnosti i smanjenju uticaja proizvodnje iz drugih obnovljivih izvora energije poput sunca ili vjetra.\n“Inicijativa nevladinih organizacija širom Evrope dolazi nekoliko mjeseci nakon nove analize koja je pokazala kako je od 1970. godine nestalo 93 odsto slatkovodnih migratornih riba u Evropi. Posljedica je to, između ostalog, izgradnje i rada hidroelektrana. Iako 91 odsto postojećih i planiranih hidroelektrana u Evropi spada u kategoriju “malih” hidroelektrana (kapaciteta do 10 MW), njihov doprinos energetskoj proizvodnji je zanemariv, a uticaj na prirodu ogroman”, pojašnjavaju u saopštenju.\nAko se ovi planovi realizuju, uništiće se, dodaju, posljednje evropske rijeke slobodnog toka te ćemo dodatno degradirati već ranjive slatkovodne ekosisteme. Podršku očuvanju rijeka slobodnog toka dalo je i više od 20.000 ljudi koji su potpisali WWF-ovu regionalnu peticiju za zaustavljanje malih hidroelektrana na Balkanu.\n“Evropska komisija i evropske finansijske institucije godinama kreditiraju štetne projekte izgradnje hidroelektrana. Ako nastave s lošim investicijama, direktno će potkopati ambicije postavljene u Strategiji EU o biološkoj raznovrsnosti i cilj o obnovi 25.000 kilometara riječnih tokova do 2030. godine. Potrebno je hitno ukloniti postojeće finansijske modele i podsticaje za nove projekte izgradnje hidroelektrana, kako malih tako i velikih, fokusirati se na ispunjavanje ciljeva Okvirne direktive o vodama i podržati Evropski zeleni plan. Isto tako, vrijeme je da hidroenergetski sektor počne ulagati u ekološku obnovu postojećih kapaciteta i revitalizaciju rijeka koje su decenijama trpjele velike pritiske zbog proizvodnje energije”, izjavio je Zoran Mateljak, vođa programa slatkih voda u WWF Adria.\n• zaustavljanje svih oblika podsticanja izgradnje novih hidroelektrana, nezavisno o njihovoj veličini;\n• zaustavljanje finansiranja svih novih hidroelektrana u Evropi od strane Evropske investicione banke i Evropske banke za obnovu i razvoj;\n• isključivanje svih novih hidroelektrana s popisa obnovljivih izvora energije koji ih klasifikuju za primanje državne pomoći;\n• preusmjeravanje javnih sredstava za nove hidroelektrane na ekološku obnovu, projekte uklanjanja postojećih brana, a posebno onih koje su van funkcije, i podsticanju proizvodnje energije iz drugih obnovljivih izvora poput vjetra ili sunca, uz poštovanje transparentnosti, uključivanje javnosti i umanjivanje negativnih uticaja na prirodu i ljude.\nTagsEU hidroelektrane manifest NVO zaustaviti izgradnju


Oxford /Vakcine Pfizera i AstraZenece učinkovite protiv indijskog soja / Radio Sarajevo\n23. 06. 2021. u 14:27:00 Radiosarajevo.ba\nCjepiva protiv COVID-19 koja su razvili Pfizer/BioNTech i AstraZeneca općenito su učinkovita protiv varijanti koronavirusa delta i kapa, koje su prvi put identificirane u Indiji, pokazalo je novo naučno istraživanje.\nIstraživanje naučnika Univerziteta u Oxfordu, objavljeno u časopisu Cell, utvrđivalo je sposobnost antitijela u krvi ljudi koji su primili obje doze cjepiva da neutraliziraju jako zarazne varijante delta i kapa, navodi se u priopćenju, a piše Hina.\nProšle sedmice, analiza Engleske agencije za javno zdravlje (PHE) pokazala je da cjepiva koja proizvode Pfizer i AstraZeneca pružaju visoku zaštitu od više od 90 posto od hospitalizacije od varijante virusa delta.\nVarijanta delta postaje globalno dominantna varijanta, kazao je u petak glavni naučnik Svjetske zdravstvene organizacije (WHO).\n"B117 bi mogao biti kandidat za cjepiva protiv novih varijanti kako bi se osigurala najšira moguća zaštita", smatraju naučnici.\nTagovi: koronavirus Oxford studija AstraZeneca Pfizer/BioNTech


Mineco poziva studente geologije da konkurišu za stipendije Fondacije "Evro za znanje"\nUz molbu je potrebno dostaviti potvrdu o upisanoj godini, sa prosečnom ocenom na studijama.\nU Srbiji je britanska kompanija Mineco, sa partnerima, vlasnik rudnika olova i cinka – Rudnika kod Gornjeg Milanovca, Velikog Majdana kod Ljubovije i Bosil-Metala kod Bosilegrada. U Bosni i Hercegovini, Mineco je većinski vlasnik Rudnika olova i cinka Gross kod Srebrenice, Geomet kod Olova, i Rudnika antimona kod Novog Goražda, gde sprovodi istražne radove. Takođe, razvija projekat u Čelebićima kod Foče, gde je overen elaborat o rudnim rezervama i potpisan ugovor o koncesiji.\nMineco je međunarodna grupa kompanija čije su osnovne delatnosti trgovina obojenim metalima i rudnim koncentratima, investiranje u rudarstvo i geološka istraživanja. Mineco se bavi ulaganjem i razvijanjem rudnika olova, cinka, bakra u zemljama Jugoistočne Evrope i zemljama bivšeg Sovjetskog Saveza, gde se Grupa pojavljuje kao jedan od vlasnika. U Ruskoj Federaciji, Mineco Grupa najveći je proizvođač olova. Zahvaljujući širokoj mreži partnera, Mineco Grupa posluje na četiri kontinenta – u Evropi, Aziji, Africi i Severnoj Americi.\nevro za znanje/Mineco